hotchpotch/miracl-hf-unified huggingface dataset:
พิธีกรรม
พิธีกรรม หรือ ศาสนพิธี () หมายถึง การบูชา แบบอย่างหรือแบบแผนต่าง ๆ ที่ปฏิบัติในทางศาสนา
พิธีกรรมสำคัญในศาสนาพุทธ เช่น
พิธีกรรมสำคัญในศาสนาคริสต์ เช่น
พิธีกรรมสำคัญในศาสนาอิสลาม เช่น
เบกกี ลินช์
รีเบกกา ควิน (; ) เกิดวันที่ 30 มกราคม ค.ศ. 1987 นักมวยปล้ำอาชีพชาวไอริช ปัจจุบันเซ็นสัญญากับWWEในนาม เบกกี ลินช์ (Becky Lynch)
ควินเริ่มฝึกเป็นนักมวยปล้ำมืออาชีพกับ Fergal Devitt และPaul Tracey ในเดือนมิถุนายน 2002 และทำให้เธอเปิดตัวห้าเดือนต่อมา ในขั้นต้นการทำงานในไอร์แลนด์และบางครั้งก็ใกล้เคียงกับพี่ชายของเธอเธอขยายตัวเร็วๆนี้ในอาชีพของเธอเข้าไปในส่วนที่เหลือของยุโรป เธอปล้ำเป็นประจำสำหรับสมาคม Queens of Chaos และได้แชมป์ World Queens of Chaos Championship ในปี 2006 นอกจากนี้เธอยังปล้ำ One Pro Wrestling และ German Stampede Wrestling ของเยอรมัน
ในปี 2005 เธอเริ่มต่อสู้ในทวีปอเมริกาเหนือและเข้าร่วมสมาคมมวยปล้ำ SuperGirls, Extreme Canadian Championship Wrestling เธอเป็นแชมป์ SuperGirls คนแรก และชิงแชมป์ที่จัดขึ้นเป็นเวลา 10 เดือนและอีกสองวัน นอกจากนี้เธอยังปรากฏตัวขึ้นที่ ChickFight III ทำให้เธอไปรอบที่สองของการแข่งขัน ในปี 2006 เธอเปิดตัวกับสมาคมมวยปล้ำหญิง Shimmer Women Athletes และผู้ที่เกี่ยวข้องในชุดของการแข่งขันกับ Daizee Haze รวมทั้งได้ชนะสองในสามแมตช์
ในเดือนกันยายนปี 2006 น็อกซ์ได้รับบาดเจ็บที่ศีรษะในระหว่างการแข่งขันในประเทศเยอรมนีและได้รับการวินิจฉัยว่าเ​​ป็นไปได้ที่จะเกิดความเสียหายเส้นประสาทสมองของเธอ เธอมีกำหนดจะกลับไปต่อสู้ในปี 2008 แต่ไม่แสดงในอีเวนต์ที่ระบุเธอไม่รู้สึกว่าการต่อสู้เป็นตัวเลือกที่เหมาะสมสำหรับเธอในเวลานั้น หลังจากนั้นเธอก็กลับไปชิมเมอร์เป็นผู้จัดการในปี 2011 ก่อนที่จะเซ็นสัญญากับ WWE ในปี 2013 โดยเปิดตัวใน NXT ปี 2014 และในค่ายหลักปี 2015
วันที่ 19 กรกฎาคม 2016 เบกกีได้ถูกดราฟท์มาอยู่สแมคดาวน์จากการคัดตัวนักมวยปล้ำ WWE draft ในแบ็กแลช (2016) เบกกีได้เป็นแชมป์หญิงสแมคดาวน์ WWEคนแรก โดยการชนะการปล้ำ 6 คน คัดออก
นาซา ทีวี
นาซา ทีวี () เป็นบริการโทรทัศน์ของหน่วยงานนาซา (องค์การบริหารการบินและอวกาศแห่งชาติ) แห่งรัฐบาลกลางแห่งสหรัฐอเมริกา ที่ออกอากาศโดยใช้โทรทัศน์ผ่านดาวเทียมแบบการออกอากาศคู่ขนานผ่านทางอินเทอร์เน็ต ผู้ให้บริการโทรทัศน์ผ่านสายเคเบิลท้องถิ่นทั่วสหรัฐอเมริกา และเครือข่ายโทรทัศน์มือสมัครเล่นขาประจำอาจดำเนินรายการนาซา ทีวี ตามดุลพินิจของตัวเอง ในฐานะที่นาซาได้สร้างเนื้อหาที่ได้รับการพิจารณาว่าเป็นผลงานของรัฐบาลกลางแห่งสหรัฐอเมริกาและเป็นสาธารณสมบัติ เครือข่ายนี้ได้รับการสร้างขึ้นอย่างเป็นทางการในช่วงต้นคริสต์ทศวรรษ 1980 เพื่อให้รับข้อมูลจากผู้บริหารและวิศวกรของนาซา กับวิดีโอภารกิจแบบเรียลไทม์ นาซาได้ดำเนินการให้บริการโทรทัศน์ตั้งแต่การเริ่มต้นโครงการอวกาศสำหรับวัตถุประสงค์ในการจัดเก็บสื่อถาวร และจัดทำสื่อภาพวิดีโอ
ค.ศ. 2015 เมื่อครั้งที่นาซา ทีวี มีการถ่ายทอดสดต่อภารกิจยานอวกาศนิวฮอไรซันส์เดินทางผ่านดาวพลูโต ผ่านทางเว็บไซต์ยูทูบ ปรากฏว่ามีกลุ่มผู้ใช้ยูทูบจากประเทศไทยส่งข้อความเขียนเล่นเข้าไปเป็นจำนวนมาก จึงทำให้ชาวไทยบางส่วนต้องออกมาทำการขอโทษแทน
จูราสสิค พาร์ค 3
จูราสสิค พาร์ค 3 () เป็นภาพยนตร์ในแนววิทยาศาสตร์ในปี 2001 เป็นภาพยนตร์ภาคต่อจาก "จูราสสิค พาร์ค: กำเนิดใหม่ไดโนเสาร์" และ "เดอะ ลอสต์ เวิลด์: จูราสสิค พาร์ค" แฟรนไชส์คลาสสิคของสตีเวน สปีลเบิร์ก ซึ่งในภาคสามนี้ได้โจ จอห์นสตัน มาเป็นผู้กำกับแทน ภาพยนตร์นำแสดงโดยแซม นีล, อเล็สซานโดร นิโวลา, วิลเลี่ยม เมซี่, ที เลโอนี และ เทรเวอร์ มอร์แกน
การผจญภัยเริ่มต้นสู่ความระทึกเมื่อ ดร.อลัน แกรนท์ (แซม นีล) นักโบราณคดีผู้เชี่ยวชาญเรื่องไดโนเสาร์ ยอมรับข้อเสนอของมหาเศรษฐีนักผจญภัย (วิลเลี่ยม เอช.เมซี่) และภรรยา (เท ลีโอนี) ให้เป็นไกด์พาพวกเขาบินชมทั่วเกาะอิสลา ชอร์น่า แหล่งเพาะพันธุ์ไดโนเสาร์ของบริษัทอินเจนในอดีต จนเมื่อทั้งหมดตกค้างอยู่บนเกาะอันตรายแห่งนี้ ดร.แกรนด์ จึงได้รู้ว่าคณะผู้ร่วมเดินทางของเขา หาใช่ลูกทัวร์ธรรมดาอย่างที่พวกเขาอ้าง และคราวนี้ จูราสสิค พาร์ค 3 ไดโนเสาร์พันธุ์ดุ เหล่าสัตว์ยุคล้านปีเจ้าของพื้นที่บนเกาะตัวจริงพวกมันฉลาดกว่า ว่องไวกว่า และดุร้ายกว่าที่ใคร ๆ เคยนึกถึง
มาลี เพื่อนรัก..พลังพิสดาร
มาลี เพื่อนรัก..พลังพิสดาร () เป็น ละครโทรทัศน์ ประเภทละครชุด ผลิตโดย จีทีเอช กำกับโดย ปัฏฐา ทองปาน ออกอากาศทางช่องโทรทัศน์ผ่านระบบดาวเทียม จีทีเอชออนแอร์ เวลา 22.00 น.-23.00 น. และสถานีโทรทัศน์ จีเอ็มเอ็ม 25 เวลา 22.15 น.-23.15 น. วันที่ 25 กรกฎาคม พ.ศ. 2558 - 17 ตุลาคม พ.ศ. 2558 นำแสดงโดย มาดามมด, ภาวดี คุ้มโชคไพศาล, จุฑาวุฒิ ภัทรกำพล และ โอบนิธิ วิวรรธนวรางค์
"จะดีไหมถ้าเพื่อนรักของคุณ ปราดเปรียวเท่าเสือชีตาห์ เหินเวหาแบบค้างคาว และไต่ราวเหมือนลิงบาบูน โดยเธอทำทั้งหมดเพื่อให้คุณมีความสุข"
"เมษา (ภาวดี คุ้มโชคไพศาล)" เด็กหญิงที่มีความใฝ่ฝันอยากเป็นหมอเหมือน­กับคุณพ่อของเธอ แต่อุปสรรคเดียวของเมษาคือเธอไม่เก่งภาษาอ­ังกฤษ เธอเลยตัดสินใจย้ายเข้ามาเรียนในโรงเรียนน­านาชาติชั้นนำในกรุงเทพฯ โดยไม่รู้เลยว่าโรงเรียนนานาชาติที่เธอเลื­อกนั้นเป็นโรงเรียนที่เน้นการทำกิจกรรมเป็­นอย่างมาก เมื่อทุกอย่างมันผิดแผนไปหมด เมษาเลยไปขอพรกับน้ำพุศักดิ์สิทธิ์ของโรงเ­รียน ให้เธอเก่งภาษาอังกฤษสักที
ไม่รู้ว่าเทวดาองค์ไหนกันที่ได้ยิน วันนั้นเมษาได้พบกับ "มาลี (มาดามมด)" นักเรียนแลกเปลี่ยนที่มีพลังสุดพิสดาร มาคอยก่อเรื่องวุ่นวายให้ชีวิตเมษาไม่เว้น­แต่ละวัน จนทำให้พวกเธอถูกเพ่งเล็งจากกลุ่มกรรมการน­ักเรียนสุดเฮี้ยบนำโดย "โก มินโฮ (จุฑาวุฒิ ภัทรกำพล)" ประธานนักเรียนหนุ่มเคป๊อปหลงตัวเอง ขวัญใจสาวๆ ทั้งโรงเรียน แต่ยังโชคดีที่เมษามี "ซัน (โอบนิธิ วิวรรธนวรางค์)" รุ่นพี่เกรด 11 ที่ภายนอกดูเป็นคนน่ากลัว แต่จริงๆ แล้วเป็นคนจิตใจดีคอยช่วยเหลือพวก­เธออยู่
เพราะทั้งเรื่องเรียนและเรื่องรักมันหนักใ­จ งานนี้เลยเป็นหน้าที่ของเพื่อนรักพลังพิสด­าร แต่จะยิ่งช่วยหรือยิ่งป่วน
ณัฐรัตน์ นพรัตยาภรณ์ รับบท พี่ไอติม
ปวีณ์นุช แพ่งนคร รับบท คุณครูของเมษา
ปรเมศร์ น้อยอ่ำ รับบท คุณพ่อของเมษา
สุชาดา พูนพัฒนสุข รับบท คุณแม่ของเมษา
เคน สทรุทเคอร์ รับบท อาจารย์แซม จอห์นสัน ผู้อำนวยการโรงเรียน Grand Theory International School
พิชาพัฒน์ รัตนกุล เสรีเริงฤทธิ์ รับบท อาจารย์แดนนี่ ไวท์ สอนวิชาชีววิทยา
จักรพันธ์ ตัณฑะสุวรรณะ รับบท อาจารย์ยิ่งสุข สอนวิชาเคมี
ภาคภูมิ ประทุมวัลย์ รับบท ฟิลลิป พี่ชายของฟรังค์
สินีนาฏ โพธิเวส รับบท อาม่าของซัน
Hagop Kassabian รับบท อาจารย์ฮากอบ สอนวิชาฟิสิกส์
ธงเรือราษฎร์
ธงเรือราษฎร์มีชื่อเรียกอีกอย่างหนึ่งว่า ธงค้าขาย หรือ ธงเรือพาณิชย์, เป็นธงชาติสำหรับเรือพลเรือน (เรือค้าขาย และ เรืออื่นๆที่เจ้าหน้าที่พลเรือนเป็นผู้บังคับการเรือ). หลายประเทศใช้ธงชาติของตนเองเป็นธงเรือราษฎร์ และ ธงนาวี สำหรับเรือรบ และ สถานที่ของกองทัพเรือ; ในบางโอกาศอาจใช้ธงทั้งสองประเภทสำหรับแสดงสัญลักษณ์ความเป็นชาติของประเทศนั้นๆ.
หลายประเทศมิได้แยกความแตกต่างระหว่างธงนาวี และ ธงพลเรือนสำหรับเรืออื่นๆทั่วไป (พาณิชยนาวี). เช่น สหรัฐอเมริกา และ ฝรั่งเศส ซึ่งใช้ธงชาติเป็นธงเรือ.
หลายประเทศมีการแยกประเภทธงระหว่าง ธงชาติสำหรับใช้บนแผ่นดิน กับ ธงเรือประจำชาติ (ธงเรือราษฎร์ และ ธงนาวี). ประเทศในกลุ่มเครือจักรภพแห่งประชาชาติ โดยใช้ระบบธงแสดงสัญชาติดังนี้ ยูเนียนแจ็ก ใช้บนแผ่นดิน ส่วนธงแสดงสัญชาติสีแดง สำหรับเรือพลเรือน, ธงแสดงสัญชาติสีน้ำเงิน สำหรับเรือราชการในสังกัดของรัฐบาล และ ธงแสดงสัญชาติสีขาว มักใช้กับเรือที่มีชื่อว่า "เรือหลวง" (HMS) และ กองเรือยอตช์.
ธงเรือราษฎร์มีลักษณะการใช้แบบเดียวกับธงชาติ"ตามปกติ" โดยแบ่งรูปแบบได้ดังนี้.
ธงเรือราษฎร์บางประเทศมีกหารออกแบบธงให้มีลักษณะเด่นที่แตกต่างจากธงชาติอย่างชัดเจน เช่น มอลตา และ ลักเซมเบิร์ก.
เป็นที่รู้โดยทั่วไป ธงชาติอิตาลี (ธงเรือพลเรือน) มีการเพิ่มตราเครื่องหมายที่กลางธง หรือ ธงชาติโปแลนด์ มีภาพตราแผ่นดินอยู่กลางแถบสีขาว. ส่วนใหญ่จะอิงแบบจากธงชาติ โดยเพิ่มตราเครื่องหมายลงบนธง (e.g. โคลอมเบีย/เอกวาดอร์, อิตาลี/เม็กซิโก, เอล ซานวาดอร์/นิคารากัว) หรือธงสัญญาณอื่นๆ (e.g., โปแลนด์/ธงนำร่อง, มอลตา/ธงนำร่อง).
ธงเรือของกลุ่มประเทศเครือจักรภพ ใช้อัตราส่วน 1:2 และ 3:5 สำหรับใช้เป็นธงชาติบนแผ่นดิน, บางประเทศเช่น โครเอเชีย สโลเวเนีย และ ฮังการี ใช้รูแปบบตรงกันข้มกับของสหราชอาณาจักร กล่าวคือ ธงเรือใช้อัตราส่วน 2:3 และ อัตราส่วน 1:2 สำหรับธงชาติบนแผ่นดิน. ส่วนฝรั่งเศส ใช้อัตราส่วนเดียวกับธงชาติ แต่แถบแดง-ขาว-น้ำเงินบนธง มีขนาดที่แตกต่างกัน.
ธงพลเรือน
ธงพลเรือน เป็นธงชาติที่ใช้โดยประชาชน หน่วยงานเอกชนที่ไม่สังกัดรัฐบาล. ชัก ประดับ หรือ ตกแต่งอาคารสถานที่ รวมถึงเรือพลเรือน ที่มิได้สังกัดราชการ และ กองทัพเรือ.
บางประเทศมีการใช้ธงพลเรือนในการออกแบบสำหรับธงราชการ และ ธงกองทัพ, ส่วนของธงพลเรือน ยกตราแผ่นดินออกจากธง เช่น สเปน และ เซอร์เบีย. กลุ่มประเทศนอร์ดิก การออกแบบธงมีพื้นฐานมาจาก ธงกางเขนนอร์ดิก. หลายประเทศในกลุ่มเครือจักรภพแห่งประชาชาติ โดยใช้ระบบธงแสดงสัญชาติ (ธงเรือราษฎร์) ใช้รูปแบบของธงแสดงสัญชาติสีแดง.
ธงราชการ
ในทางธัชวิทยา ธงราชการ หมายถึงธงสำหรับหน่วยงานราชการของรัฐบาล ในฐานะรัฐเอกราช และธงแสดงเขตการปกครองท้องถิ่นของรัฐ
ธงราชการ มีลักษณะเดียวกับธงชาติ (การออกแบบในรายละเอียดที่แตกต่างบางประการ) โดยอิงจากกฎหมาย และ ระเบียบปฏิบัติ (theoretically or actually) ใช้เฉพาะหน่วยงานราชการของรัฐ มีชื่อเรียกอีกอย่างหนึ่งว่า "ธงรัฐบาล" หลายประเทศใช้ธงพลเรือนเป็นธงราชการ (สำหรับชัก ประดับ หรือ ตกแต่งอาคารสถานที่) แต่ในบางประเทศของ ลาตินอเมริกา, ยุโรปกลาง และคาบสมุทรสแกนดิเนเวีย ธงราชการ มีการออกแบบนอกเหนือจากธงชาติโดยทั่วไป กล่าวคือ การเพิ่มตราแผ่นดิน หรือ เครื่องหมาย ส่วนราชการนั้นลงบนธง ธงราชการในกลุ่มสแกนดิเนเวีย มีลักษณะเป็นธงหางนกแซงแซว เพื่อแยกความแตกต่างระหว่างธงพลเรือน กับ ธงราชการ
ในบางประเทศมีการใช้ธงเรือราชการ สำหรับเรือราชการในสังกัดของรัฐบาล รวมถึงเรือช่วยรบ และ เรือหน่วยรักษาชายฝั่ง ธงเรือราชการหลายประเทศในกลุ่มเครือจักรภพแห่งประชาชาติ ใช้ธงแสดงสัญชาติสีน้ำเงิน
ธงราชการนอกจากใช้เป็นธงชาติแล้ว ยังใช้เป็นธงกองทัพ และ ธงนาวี สำหรับกองทัพโดยตรง
ขีปนาวุธ
ในการทหารสมัยใหม่ ขีปนาวุธ () หรือ อาวุธปล่อยนำวิถี หมายถึงอาวุธขับเคลื่อนนำวิถี (ตรงข้ามกับระบบอาวุธขับเคลื่อนแบบไม่นำวิถี ซึ่งเรียกว่า จรวด) ขีปนาวุธมีส่วนประกอบหลักอยู่สี่ส่วน คือ ระบบกำหนดเป้าและนำวิถี, ระบบควบคุมทิศทาง, จรวดขับดัน และ หัวรบ ขีปนาวุธสามารถจำแนกออกได้เป็นหลายประเภทตามวัตถุประสงค์การใช้งาน ไม่ว่าจะเป็น ขีปนาวุธพื้นสู่พื้น, ขีปนาวุธอากาศสู่พื้น, ขีปนาวุธพื้นสู่อากาศ หรือ ขีปนาวุธอากาศสู่อากาศ โดยขีปนาวุธที่มีอยู่ในปัจจุบันทั้งหมดถูกออกแบบมาให้ใช้พลังงานขับดันจากการทำปฏิกิริยาเคมีภายในเครื่องยนต์จรวด, เครื่องยนต์ไอพ่น หรือเครื่องยนต์ประเภทอื่นๆ
ขีปนาวุธถูกใช้งานครั้งแรกโดยเยอรมันในช่วงสงครามโลกครั้งที่สอง ขีปนาวุธแบบแรกของโลกมีชื่อว่า ระเบิดบิน วี-1 (V-1 flying bomb) เป็นลูกระเบิดที่ติดปีกและเครื่องไอพ่นเข้าไป ซึ่งต่อมาได้พัฒนาเป็น จรวด วี-2 ที่รวมเครื่องยนต์ไอพ่นไว้ในตัว และติดตั้งครีบที่ปลายจรวดแทนปีกที่ตัดออก เป็นลักษณะสากลของขีปนาวุธที่ใช้จวบจนปัจจุบัน
ในภาษาไทย คำว่า "ขีปนาวุธ" เป็นคำสมาสระหว่างคำว่า "ขีปน" (แปลว่า "ซัด, เหวี่ยง") กับคำว่า "อาวุธ" ส่วนในภาษาอังกฤษ คำว่า "missile" มาจากคำละตินที่ว่า "mittere" มีความหมายว่า "ส่งไป"
ขีปนาวุธแบ่งออกตามลักษณะการเดินทางออกเป็นสองประเภท คือ ขีปนาวุธทิ้งตัวและขีปนาวุธร่อนขีปนาวุธนำวิถีมีจำนวนส่วนประกอบของระบบที่แตกต่างกัน:
แพนอเมริกันเกมส์ 2015
กีฬาแพนอเมริกันเกมส์ 2015 () การแข่งขันนี้จัดขึ้นที่โทรอนโต รัฐออนแทรีโอ ประเทศแคนาดา ระหว่างวันที่ 10 – 26 กรกฎาคม ค.ศ. 2015
องค์การกีฬาแพนอเมริกันได้คัดเลือกเมืองเจ้าภาพระหว่างการประชุมที่กวาดาลาฮารา ประเทศเม็กซิโกเมื่อวันที่ 6 พฤศจิกายน ค.ศ. 2009
แพนอเมริกันเกมส์ในครั้งนี้ บรรจุชนิดกีฬาทั้งหมด 36 ชนิดกีฬา ได้แก่
ประเทศที่ได้รับเหรียญทองมากที่สุด 10 อันดับแรก ได้แก่
ข้าพเจ้าเชื่อวางใจในพระเจ้า
ข้าพเจ้าเชื่อวางใจในพระเจ้า (ศัพท์โปรเตสแตนต์) หรือ ข้าพเจ้าเชื่อในพระเจ้า (ศัพท์คาทอลิก) () เป็นวรรคที่ 1 ในหลักข้อเชื่อของอัครทูต และเป็นหลักธรรมคำสอนของคริสต์ศาสนาที่สำคัญที่สุด หรือที่เรียกว่าแก่นธรรมของศาสนาคริสต์
ความเชื่อ ในทางคริสต์ศาสนาหมายถึง มีความเชื่อในการทรงไถ่บาปของพระเยซูคริสต์ คือ บาปกำเนิด บาปจากการประพฤติ ทั้งหมดในชีวิตตั้งแต่กำเนิดจนถึงสิ้นชีวิต จึงส่งผลให้บุคคลได้รับความรอดและได้รับผลคือแผ่นดินสวรรค์อันเป็นนิจนิรันดร์ของพระเจ้า
ความเชื่อในทางนิกายโปรเตสแตนต์เชื่อว่า เพียงความเชื่ออย่างเดียวก็ได้รับการไถ่จากพระคริสต์ ดังนั้นผู้ที่มีความเชื่อเมื่อสิ้นชีวิตแล้วจึงไปรอคอยการพิพากษาครั้งสุดท้ายในสถานที่ที่พระเจ้าจัดเตรียมไว้ให้ แต่ความเชื่อในทางนิกายโรมันคาทอลิกเชื่อว่า เพียงความเชื่ออย่างเดียวก็ยังไม่เพียงพอที่จะได้รับความรอด แต่ต้องอาศัยการประพฤติปฎิบัติที่ดีด้วย และเมื่อสิ้นชีวิตหากผู้นั้นยังมีความบริสุทธิ์ที่จะรวมเป็นหนึ่งกับพระเจ้ายังไม่เพียงพอ ผู้นั้นจะต้องไปแดนชำระก่อน เมื่อพ้นแดนชะรำแล้วจึงจะได้รับความรอด ส่วนการประพฤติปฎิบัติที่ดีนั้นโปรเตสแตนต์เชื่อว่าไม่ได้เป็นเจตนาที่จงใจกระทำ แต่เป็นสิ่งที่เป็นการส่งผลมาจากความเชื่อ
ความวางใจ หรือ ความวางใจในพระเจ้า ในทางคริสต์ศาสนาหมายถึง การวางใจในการทรงงานของพระเจ้า ในการจัดเตรียมหนทางของพระเจ้า คือ การทรงห้ามความ​กัง‌วล​และ​ความ​กระ‌วน‍กระ‌วาย
ตแชฟ
ตแชฟ (, ; ) เป็นเมืองในประเทศโปแลนด์ ตั้งอยู่ทางตอนเหนือของประเทศ บนฝั่งซ้ายของแม่น้ำวิสตูลา มีประชากร 60,279 คน (มิถุนายน ค.ศ. 2009) เป็นเมืองเชื่อมต่อของทางรถไฟ มีสถานที่ท่องเที่ยว เช่น สะพานวิสตูลาหรือสะพานตแชฟ ที่เสียหายระหว่างสงครามโลกครั้งที่สอง
ตแชฟตั้งขึ้นเป็นเมืองใน ค.ศ. 1200 ตกเป็นของประเทศโปแลนด์ใน ค.ศ. 1282 และเป็นของอาณาจักรปรัสเซียใน ค.ศ. 1772 และกลับมาอยู่ใต้การปกครองของโปแลนด์อีกครั้งใน ค.ศ. 1919
การยางแห่งประเทศไทย
การยางแห่งประเทศไทย ( อักษรย่อ: กยท.; RAOT) รัฐวิสาหกิจในสังกัดกระทรวงเกษตรและสหกรณ์ จัดตั้งขึ้นเมื่อวันที่ 15 กรกฎาคม 2558 ตามพระราชบัญญัติการยางแห่งประเทศไทย พ.ศ. 2558 โดยได้ยุบรวม 3 หน่วยงานคือ สถาบันวิจัยยาง กรมวิชาการเกษตร สำนักงานกองทุนสงเคราะห์การทำสวนยาง และ องค์การสวนยาง เข้าด้วยกัน มีภารกิจในการบริหารจัดการยางในประเทศไทยแบบครบวงจรให้มีประสิทธิภาพและความคล่องตัว
วันที่ 16 กรกฎาคม 2558 นาย ปีติพงศ์ พึ่งบุญ ณ อยุธยา รัฐมนตรีว่าการกระทรวงเกษตรและสหกรณ์ ในขณะนั้นได้ลงนามในคำสั่งกระทรวงเกษตรและสหกรณ์ที่ 632/2558 แต่งตั้งนาย วีระศักดิ์ ขวัญเมือง ผู้อำนวยการสำนักงานกองทุนอ้อยและน้ำตาลทรายให้ดำรงตำแหน่งรักษาการผู้ว่าการการยางแห่งประเทศไทยตามบทเฉพาะกาลมาตรา 74 แห่งพระราชบัญญัติการยางแห่งประเทศไทย พ.ศ. 2558 ต่อมานายวีระศักดิ์ได้ลาออกจากตำแหน่งรักษาผู้ว่าการเมื่อวันที่ 12 พฤศจิกายน 2558 จึงได้มีการแต่งตั้งนาย เชาว์ ทรงอาวุธ ขึ้นทำหน้าที่แทน
ในการประชุมคณะกรรมการ (บอร์ด) การยางแห่งประเทศไทยครั้งที่ 1/2558 เมื่อวันที่ 7 สิงหาคม 2558 ที่ การยางแห่งประเทศไทย บอร์ดการยางได้มีมติแต่งตั้งนาย สมชาย ชาญณรงค์กุล รองปลัด กระทรวงเกษตรและสหกรณ์ ให้ดำรงตำแหน่งรักษาการประธานกรรมการการยางแห่งประเทศไทยตามบทเฉพาะกาลมาตรา 75 แห่งพระราชบัญญัติการยางแห่งประเทศไทย พ.ศ. 2558 ต่อมาในวันที่ 6 ตุลาคม 2558 ได้มีการแต่งตั้งนายเลิศวิโรจน์ โกวัฒนะ รองปลัดกระทรวงเกษตรเป็นรักษาการประธานบอร์ดแทนนายสมชาย
วันที่ 12 มกราคม 2559 ที่ประชุมคณะรัฐมนตรีได้มีมติแต่งตั้ง พลเอกฉัตรเฉลิม เฉลิมสุข เป็นประธานกรรมการการยางแห่งประเทศไทยอย่างเป็นทางการแทนนายเลิศวิโรจน์ที่พ้นจากตำแหน่ง
ต่อมาวันที่ 15 มีนาคม 2559 ที่ประชุมคณะรัฐมนตรีได้มีมติแต่งตั้งนาย ธีธัช สุขสะอาด อดีตผู้อำนวยการองค์การตลาดเป็นผู้ว่าการการยางแห่งประเทศไทยคนแรก 
และในวันที่ 25 สิงหาคม 2559 ธีธัช สุขสะอาด ได้แต่งตั้ง ผศ.ดร.ธนวรรธน์ พลวิชัย เป็นประธานคณะทำงานการจัดตั้งตลาดกลางยางพาราระดับภูมิภาค (อาร์อาร์เอ็ม)
หมายเหตุ: นายธีธัช สุขสะอาด ย้ายไปปฏิบัติหน้าที่เจ้าหน้าที่ของรัฐประจำสำนักนายกรัฐมนตรี โดยยังไม่พ้นจากตำแหน่งและได้รับค่าตอบแทนและสิทธิประโยชน์ตามปกติ ตั้งแต่วันที่ 20 มีนาคม 2561 – ปัจจุบัน
ข้าวเย็นใต้
ข้าวเย็นใต้ ภาษาจีนเรียก 土茯苓 อยู่ในวงศ์ Smilaceae เป็นพืชท้องถิ่นในจีน เทือกเขาหิมาลัยและอินโดจีนไม่พบในไทย ใช้เป็นยาแก้ตาแดง คุดทะราด แก้กามโรคได้เช่นเดียวกับข้าวเย็นเหนือ สารออกฤทธิ์ในเหง้าคือ Dihydro-flavonol glycosides (astilbin, neoastilbin, isoastilbin, neoisoastilbin, (2"R", 3"R")-taxifolin-3'-O-beta-D-pyranoglucoside) รวมทั้ง smitilbin ซึ่งเป็น flavanonol rhamnosideถ้าใช้ทั้งสองอย่างเรียกข้าวเย็นทั้งสอง
บอนห้วย
บอนห้วย (Eddoe หรือ Eddo ) เป็นพืชล้มลุก หัวใต้ดินแบบหัวเผือก น้ำยางใส ใบเดี่ยว ฐานของก้านใบเป็นแผ่นแบนหุ้มลำต้น ช่อดอกแบบ spadix กาบหุ้มสีเหลือง ดอกย่อยขนาดเล็กจำนวนมาก ดอกตัวผู้อยู่ปลายช่อ ดอกตัวเมียเกิดที่ส่วนกลางและส่วนโคนของช่อดอก ไม่มีกลีบดอก ผลแบบเบอร์รี ชาวเผ่าลัวะนำลำต้นใต้ดินมาต้มหรือใส่ในแกง
บอนห้วยเป็นพืชที่มีพันธุกรรมใกล้เคียงกับเผือก บอนห้วยเป็นพืชเศรษฐกิจในจีนและญี่ปุ่น และส่งไปขายยังหมู่เกาะเวสต์อินดีสต์ สามารถเจริญได้ในอากาศที่หนาวเย็นกว่าเผือก หัวมีขนาดเล็กกว่าเผือก ใบอ่อนสามารถนำมาต้มรับประทานได้ แต่รสชาติแย่กว่าเผือก ภาษาอูรดูและภาษาฮินดีเรียกอาร์วีหรืออาร์บี บริเวณที่พูดภาษาสเปนเรียกมาลังกัส ภาษาเบงกาลีเรียก โกชูร์ มุคี ภาษามาลายาลัมเรียกเชมบู ภาษาเนปาลเรียกปินดาลู
คลีเมนต์ ก็อตต์วอลด์
คลีเมนต์ ก็อตต์วอลด์ (; 23 พฤศจิกายน ค.ศ. 1896 – 14 มีนาคม ค.ศ. 1953) เป็นนักการเมืองชาวเช็ก เป็นอดีตนายกรัฐมนตรีแห่งเชโกสโลวาเกีย (ค.ศ. 1946–1948) และอดีตประธานาธิบดีแห่งเชโกสโลวาเกีย (1948–1953)
คลีเมนต์ ก็อตต์วอลด์เกิดเมื่อปี ค.ศ. 1896 ที่เมืองเดดิตซ์ ในออสเตรีย-ฮังการี เขาเข้าร่วมในกองทัพออสเตรีย-ฮังการีในสงครามโลกครั้งที่หนึ่ง แต่แปรพักตร์ไปอยู่ฝ่ายรัสเซีย เมื่อสิ้นสุดสงครามโลกครั้งที่หนึ่ง ก็อตต์วอลด์ทำงานเป็นบรรณาธิการหนังสือพิมพ์ และต่อมาได้รับตำแหน่งเลขาธิการพรรคคอมมิวนิสต์แห่งเชโกสโลวาเกีย ในปี ค.ศ. 1935 เขาได้รับตำแหน่งเลขานุการองค์การคอมมิวนิสต์สากล (Comintern) เมื่อมีการทำความตกลงมิวนิก ในปี ค.ศ. 1938 ก็อตต์วอลด์ก็ลี้ภัยในมอสโก และเป็นหนึ่งในผู้นำชาวเช็กที่ต่อต้านนาซี หลังสงครามโลกครั้งที่สองได้สามปี พรรคคอมมิวนิสต์ก็ทำการรัฐประหารรัฐบาลที่ปกครองเชโกสโลวาเกียในขณะนั้น ทำให้ก็อตต์วอลด์ได้ขึ้นเป็นประธานาธิบดี และปกครองเชโกสโลวาเกียจนกระทั่งถึงแก่กรรมในปี ค.ศ. 1953
ขีปนาวุธทิ้งตัว
ขีปนาวุธทิ้งตัว หรือ ขีปนาวุธทอดตัว () หมายถึงขีปนาวุธซึ่งติดหัวรบหนึ่งหัวหรือมากกว่าเพื่อทำล้ายล้างเป้าหมายในวงกว้างหรือหลายเป้าหมายในการยิงครั้งเดียว ขีปนาวุธประเภทนี้เกือบทั้งหมดจะเป็นขีปนาวุธพิสัยกลางและขีปนาวุธข้ามทวีป ระหว่างที่บิน ตัวขีปนาวุธจะมีการปลดถังเชื้อเพลิงที่ใช้หมดแล้วออกเป็นท่อนๆตกลงไปตามแรงโน้มถ่วงของโลก หลังปลดถังเชื้อเพลิงท่อนสุดท้ายออกแล้ว หัวรบก็จะทำการทิ้งตัวตกลงสู่เป้าหมายตามหลักวิถีศาสตร์ ขีปนาวุธพิสัยกลางจะมีการขับดันขึ้นไปถึงบริเวณไม่เกินชั้นบรรยากาศ ในขณะที่ขีปนาวุธข้ามทวีปจะขับดันขึ้นไปถึงบริเวณวงโคจรย่อย
การสกัดหัวรบที่กำลังทิ้งตัวลงสู่เป้าหมายเป็นเรื่องค่อนข้างลำบาก ยิ่งขีปนาวุธทำการทิ้งตัวที่ระดับความสูงเท่าใด ยิ่งมีความเร็วในการตกสู่เป้าหมายเร็วเท่านั้น ความเร็วของหัวรบที่กำลังทิ้งตัวนี้อาจเร็วพอๆกับอุกกาบาต ซึ่งไม่มีขีปนาวุธใดสามารถไล่ตามได้ทัน การสกัดจึงต้องยิงสกัดจากทิศทางด้านหน้าหรือด้านข้างเท่านั้น และโอกาสที่จะสกัดได้ในครั้งแรกครั้งเดียวก็ค่อนข้างต่ำ
ขีปนาวุธทิ้งตัวติดเรือดำน้ำได้รับการออกแบบขึ้นในช่วงทศวรรษที่ 1950 และนำไปสู่การสร้างเรือดำน้ำติดตั้งขีปนาวุธทิ้งตัว ( หรือ SSB) ขึ้นในเวลาต่อมา
ขีปนาวุธร่อน
ขีปนาวุธร่อน () หมายถึงขีปนาวุธนำวิถีใช้กับเป้าหมายบนพื้น ขีปนาวุธพิสัยใกล้เกือบทั้งหมดเป็นขีปนาวุธประเภทนี้ การที่เรียกเช่นนี้เนื่องจากมันมีปีกที่ทำให้มันร่อนอยู่ในอากาศได้ ขีปนาวุธประเภทนี้ถูกออกแบบมาเพื่อนำส่งหัวรบขนาดใหญ่เป็นระยะทางไกลโดยที่ยังคงความแม่นยำ ขีปนาวุธร่อนสมัยใหม่สามารถทำความเร็วเหนือเสียงหรือเท่ากับเสียงได้และมีระบบนำทางในตัวเอง
ขีปนาวุธร่อนเป็นขีปนาวุธประเภทที่ครอบคลุมพิสัยการปฏิบัติการมากที่สุด ปัจจุบันมีขีปนาวุธร่อนตั้งแต่พิสัยใกล้ไม่เกิน 1000 กิโลเมตร ไปจนถึงขีปนาวุธร่อนแบบทอดตัวข้ามทวีป อย่างไรก็ตาม ขีปนาวุธร่อนยังสามารถร่อนที่วิถีความสูงระดับต่ำซึ่งเป็นการทำงานแบบไม่ทอดตัว
ขีปนาวุธร่อนได้รับแรงบันดาลใจมากจาก ระเบิดบิน วี-1 ของนาซีเยอรมนีในช่วงสงครามโลกครั้งที่สอง ซึ่งเป็นขีปนาวุธแบบแรกของโลก
ฟุตบอลลีกคัพ ฤดูกาล 2015–16
ฟุตบอลลีกคัพ ฤดูกาล 2015–16 หรือเรียกว่า แคพิทัลวันคัพ สำหรับเหตุผลของผู้สนับสนุนหลัก จะเป็นฤดูกาลที่ 55 ของการแข่งขัน การแข่งขันจะเริ่มต้นตั้งแต่วันที่ 11 สิงหาคม ค.ศ. 2015 และสิ้นสุดลงในวันที่ 28 กุมภาพันธ์ ค.ศ. 2016
เชลซี คือทีมแชมป์เก่าที่จะต้องป้องกันแชมป์ หลังจากพวกเขาเอาชนะ ทอตนัม ฮอตสเปอร์ 2–0 ใน รอบชิงชนะเลิศฤดูกาลที่ผ่านมา อย่างไรก็ตาม, พวกเขาต้องตกรอบในรอบสี่โดย สโตก ซิตี ในการดวลลูกโทษ.
ป้ายชื่อในวงเล็บแสดงให้เห็นว่าแต่ละทีมที่มีคุณภาพสำหรับพื้นที่ของการเริ่มต้นการเข้ารอบในแต่ละรอบ (หมายเลขต่างๆ คืออันดับในลีกจากฤดูกาลที่ผ่านมาหมายความว่าทีมที่เลื่อนชั้นขึ้นสู่พรีเมียร์ลีกต่างมีรายชื่อระบุเดียวกันกับทีมจากแชมเปียนชิปแต่อันดับเหนือกว่าทีมที่ตกชั้นสู่ฟุตบอลลีกแชมเปียนชิป, และเช่นเดียวกับโปรโมชั่นอื่นๆและการตกชั้นอื่นๆ):
ตารางการแข่งขันมีดังต่อไปนี้.
"หมายเหตุ: แมตช์ที่เริ่มเล่นสัปดาห์ในวันที่ดังกล่าวข้างต้น, ยกเว้นนัดชิงชนะเลิศที่จะได้รับการแก้ไขในวันที่ 28 กุมภาพันธ์ 2016."
ทั้งหมด 72 ทีมที่ลงเล่นในรอบแรก: 24 ทีมจาก ลีกทู (ระดับ 4), 24 ทีมจาก ลีกวัน (ระดับ 3), และ 24 ทีมจาก แชมเปียนชิป (ระดับ 2). การจับสลากสำหรับรอบแรกมีขึ้นเมื่อวันที่ 16 มิถุนายน ค.ศ. 2015. (หมายเหตุ: หมายเลขในวงเล็บเป็นระดับสำหรับทีมในช่วงฤดูกาล 2015–16.)
แมตช์การแข่งขันจะลงเล่นสัปดาห์ระหว่างวันที่ 10 สิงหาคม ค.ศ. 2015.
ทั้งหมด 48 ทีมที่ลงเล่นในรอบสอง: 12 ทีมที่เข้าสู่ในรอบนี้, และ 36 ผู้ชนะของรอบแรก. 12 ทีมที่ผ่านเข้ารอบนี้คือทีมที่มาจาก พรีเมียร์ลีก ฤดูกาล 2015–16 ไม่ได้มีส่วนร่วมในการแข่งขันยุโรปรายการใดๆ. การจับสลากสำหรับรอบสองจะมีขึ้นในวันที่ 13 สิงหาคม ค.ศ. 2015. (หมายเหตุ: หมายเลขในวงเล็บเป็นระดับสำหรับทีมในช่วงฤดูกาล 2015–16.)
แมตช์การแข่งขันจะลงเล่นสัปดาห์ระหว่างวันที่ 24 สิงหาคม ค.ศ. 2015.
ทั้งหมด 32 ทีมที่ลงเล่นในรอบสาม: 8 ทีมที่เข้าสู่ในรอบนี้, และ 24 ผู้ชนะของรอบสอง. 8 ทีมที่ผ่านเข้ารอบนี้คือทีมที่มาจาก พรีเมียร์ลีก ฤดูกาล 2015–16 ที่ไม่ได้มีส่วนร่วมในการแข่งขันยุโรปรายการใดๆ ในฤดูกาล 2015–16. ไม่มีทีมวางในรอบนี้.
แมตช์การแข่งขันจะลงเล่นสัปดาห์ระหว่างวันที่ 21 กันยายน ค.ศ. 2015.
ทั้งหมด 16 ทีมที่ได้เล่นในรอบที่สี่, ผู้ชนะทั้งหมดของรอบที่สาม. ไม่มีทีมวางในรอบนี้. การจับสลากสำหรับรอบสี่จะมีขึ้นในวันที่ 23 กันยายน ค.ศ. 2015 หลังจากที่ ดาร์บีลอนดอนเหนือ. (หมายเหตุ: ตัวเลขในวงเล็บคือระดับสำหรับทีมในช่วงฤดูกาล 2015–16.) ทีมอันดับต่ำสุดในรอบนี้คือ ฮัลล์ ซิตี, มิดเดิลส์เบรอ, และ เชฟฟีลด์ เวนส์เดย์ที่ทั้งหมดเล่นในฟุตบอลลีกแชมเปียนชอปในดิวิชันสองของฟุตบอลอังกฤษ
แมตช์การแข่งขันจะลงเล่นสัปดาห์ระหว่างวันที่ 26 ตุลาคม ค.ศ. 2015.
ทั้งหมด 8 ทีมที่ได้เล่นในรอบห้า, ผู้ชนะทั้งหมดของรอบที่สี่. ไม่มีทีมวางในรอบนี้.
แมตช์การแข่งขันจะลงเล่นสัปดาห์ระหว่างวันที่ 30 พฤศจิกายน ค.ศ. 2015.
ทั้งหมด 4 ทีมที่เล่นในรอบรองชนะเลิศ, ผู้ชนะทั้งหมดของรอบห้า. ไม่มีทีมวางในรอบนี้.
แมตช์การแข่งขันนัดแรกจะลงเล่นสัปดาห์ระหว่างวันที่ 4 มกราคม ค.ศ. 2016.
แมตช์การแข่งขันนัดที่สองจะลงเล่นสัปดาห์ระหว่างวันที่ 25 มกราคม ค.ศ. 2016.
การแข่งขันลีกคัพนัดชิงชนะเลิศจะมีขึ้นในวันที่ 28 กุมภาพันธ์ ค.ศ. 2016 ที่ สนามกีฬาเวมบลีย์.
ขีปนาวุธอากาศสู่พื้น
ขีปนาวุธอากาศสู่พื้น () หรือ ASM เป็นขีปนาวุธที่ถูกออกแบบมาให้ยิงจากอากาศยานทางการทหารสู่เป้าหมายบนพื้นดินหรือพื้นน้ำ ขีปนาวุธอากาศสู่พื้นจะมีการติดตั้งเครื่องยนต์จรวดที่ช้ากว่าสำหรับแบบพิสัยปฏิบัติการสั้น และติดตั้งเครื่องยนต์ไอพ่นที่เร็วกว่าสำหรับแบบพิสัยปฏิบัติการที่ยาวกว่า ขีปนาวุธอากาศสู่พื้นแตกต่างจากระเบิดนำวิถีซึ่งเป็นอาวุธที่ไม่มีแหล่งพลังงานขับดัน ขีปนาวุธอากาศสู่พื้นบางรุ่นของสหภาพโซเวียตมีการติดตั้งเครื่องยนต์แรมเจ็ท ซึ่งให้ทั้งพิสัยปฏิบัติการที่ไกลและความเร็วสูง
ระบบนำวิถีของขีปนาวุธอากาศสู่พื้นนั้น มีทั้ง การนำวิถีด้วยเลเซอร์ (ชี้เป้า), การนำวิถีด้วยอินฟราเรด, การนำวิถีด้วยตาเทียม หรือ การนำวิถีด้วยดาวเทียม ซึ่งการเลือกใช้ระบบนำวิถีนั้นขึ้นอยู่กับประเภทของเป้าหมาย หากเป้าหมายเป็นยานพาหนะเคลื่อนที่ อาจใช้การนำวิถีด้วยตาเทียมหรืออินฟราเรด
ขีปนาวุธอากาศสู่พื้นสามารถจำแนกประเภทย่อยได้เป็นดังนี้
ชาลส์ โบลเดน
ชาลส์ แฟรงก์ โบลเดน จูเนียร์ (; 19 สิงหาคม ค.ศ. 1946 — ) เป็นอดีตผู้บริหารของนาซา ซึ่งเป็นพลตรีเกษียณจากนาวิกโยธินสหรัฐ และเป็นอดีตนักบินอวกาศของนาซา
ในปี ค.ศ. 1968 เขาสำเร็จการศึกษาจากโรงเรียนนายเรือสหรัฐ โดยได้เป็นนักบินทหารเรือและนักบินทดสอบ หลังจากที่เขารับราชการเป็นนักบินอวกาศแล้ว ก็ได้เป็นผู้บังคับบัญชานักเรียนทำการนายเรือที่โรงเรียนนายเรือ
เดือนกรกฏาคม ค.ศ. 2015 โบลเดนได้เปิดโอกาสให้ผู้คนทั่วโลกได้พูดคุยกับเขาทางช่องนาซา ทีวี ที่ถ่ายทอดสดผ่านเว็บไซต์ยูทูบ สำหรับภารกิจยานอวกาศนิวฮอไรซันส์เมื่อครั้งที่เดินทางผ่านดาวพลูโต ส่วนในเดือนกันยายนของปีเดียวกัน เขาได้ให้เกียรติเยือนประเทศไทยด้วยตนเอง เพื่อเผยแพร่ความรู้ด้านวิทยาศาสตร์และเทคโนโลยีแก่เยาวชน
ทูเบอรัส สเคลอโรซิส
ทูเบอรัส สเคลอโรซิส () เป็นโรคทางพันธุกรรมซึ่งพบน้อย ส่งผลต่อระบบร่างกายหลายระบบ ทำให้เกิดเนื้องอกในสมองและอวัยวะสำคัญอื่นๆ เช่น ไต หัวใจ ปอด และผิวหนัง ผู้ป่วยอาจมีอาการชัก ความบกพร่องทางสติปัญญา พัฒนาการล่าช้า มีปัญหาพฤติกรรม ผิวหนังผิดปกติ มีโรคปอด โรคไต เป็นต้น โรคนี้เกิดจากการกลายพันธุ์ของยีนใดยีนหนึ่งระหว่าง "TSC1" และ "TSC2" ซึ่งถอดรหัสออกมาเป็นโปรตีนฮามาร์ตินและทูเบอรินตามลำดับ โปรตีนเหล่านี้ประกอบกันเป็น tumor growth suppressor ซึ่งช่วยควบคุมการแบ่งตัวและการกำหนดประเภท (differentiation) ของเซลล์
ชื่อภาษาอังกฤษ "tuberous sclerosis" มาจากคำภาษาลาติน "tuber" (การบวม) และคำภาษากรีก "skleros" (แข็ง) มาจากพยาธิสภาพของโรคที่มีการตรวจพบบางส่วนของสมองของผู้ป่วยที่เสียชีวิต พบว่ามีบางส่วนแข็งตัวขึ้น เรียกส่วนเหล่านีว่า tuber ซึ่ง tuber เหล่านี้ ถูกบรรยายไว้ครั้งแรกเมื่อ ค.ศ. 1880 โดย Désiré-Magloire Bourneville รอยโรคที่เปลือกสมองเหล่านี้บางครั้งยังถูกเรียกในชื่อเดิมว่าโรคบัวเนวิล ()
ขบวนการต่อต้านลาว
ขบวนการต่อต้านลาว เป็นขบวนการของชาวม้งที่ต้องการโค่นล้มรัฐบาลสาธารณรัฐประชาธิปไตยประชาชนลาว ส่วนใหญ่เป็นชาวม้งที่อพยพลี้ภัยเข้ามาในประเทศไทยตามศูนย์อพยพต่างๆ ประกอบด้วยกลุ่มหลัก 2 กลุ่มคือ
การต่อสู้ของชาวม้งทั้งสองกลุ่ม ใช้การรบแบบกองโจรตามแนวชายแดนไทย-ลาว ประสานกับกองกำลังชาวม้งที่ฝังตัวในลาว การเคลื่อนไหวของขบวนการระหว่าง พ.ศ. 2518 – 2534 สร้างความเสียหายแก่ทหารลาวมาก ตั้งแต่ พ.ศ. 2534 เป็นต้นมา รัฐบาลไทยได้กดดันสลายกองกำลังม้งลาวกลุ่มต่างๆในไทย ทำให้บางส่วนต้องแฝงตัวกับชาวม้งที่มีสัญชาติไทยและยุติการเคลื่อนไหว หลบหนีไปยังที่พักสงฆ์ถ้ำกระบอก จังหวัดสระบุรี หรืออพยพไปยังประเทศที่สาม ต่อมา ชุมชนชาวม้งในที่พักสงฆ์ถ้ำกระบอกได้ปิดตัวลงในวันที่ 26 พฤษภาคม พ.ศ. 2546 ชาวม้งลาวส่วนใหญ่ถูกส่งไปประเทศที่สามคือสหรัฐอเมริกา ออสเตรเลีย บางส่วนหลบหนีไปอยู่เมืองยอน ประเทศพม่า
แซงค์ทัวรี่
แซงค์ทัวรี่ () เป็นสถานที่สมมุติในการ์ตูนเรื่องเซนต์เซย์ย่า ถือเป็นแหล่งต้นกำเนิดของเหล่าเซนต์แห่งอธีน่า ดินแดนแห่งนี้อยู่ภายใต้การปกครองของประมุขศาสนา(เคียวโก) ทั้งนี้เคียวโกยังเป็นผู้นำของเหล่าเซนต์ผู้ครองกลุ่มดาวพิทักษ์ประจำราศีทั้ง88กลุ่มดาว ซึ่งดินแดนแห่งนี้จะไม่ฝักใฝ่กับประเทศเผ่าพันธ์องค์กรใดๆทั้งสิ้น ณจุดกึ่งกลางของดินแดนแห่งนี้จะเป็นปราสาท12ราศี ซึ่งมีเหล่าโกลด์เซนต์เป็นผู้ดูแลลึกเข้าไปนั้นจะเป็นหอเคียวโก และเมื่อต่อไปจะถึงหอเทพีอาเธน่า สถานที่ประทับของเทพีอเธน่าผู้อวตารลงมาบนผืนพิภพและคอยคุ้มครองแซงค์ทัวรี่แห่งนี้
เป็นจุดกลางของแซงค์ทัวรี่ โดยมีเหล่าโกลด์เซนต์ 12ราศีคอยเฝ้าดูมาก่อน มีทั้งหมด12ปราสาทดังนี้
ส่วนปราสาทที่แทรกเข้ามาคือปราสาทคนแบกงู แต่เดิมที่จริงแล้วปราสาทนี้เคยปรากฏมานานแล้ว แต่ทว่าความผยองของโอดีสซีอุส จึงทำให้ปราสาทคนแบกงูได้หายไปเหลือแค่12ปราสาท
เมีย เอาดีนา ยิบตาวัน
เมีย เอาดีนา ยิบตาวัน (Mia Audina Tjiptawan; ()) เป็นนักแบดมินตันชาวอินโดนีเซียเชื้อสายจีน เกิดเมื่อ 22 สิงหาคม พ.ศ. 2522 เริ่มแรกเธอแข่งแบดมินตันในนามอินโดนีเซียและได้เหรียญเงินในแบดมินตันประเภทหญิงเดี่ยว กีฬาโอลิมปิก พ.ศ. 2539 ที่ แอตแลนตา จากนั้นเธอแต่งงานกับสามีชาวเนเธอร์แลนด์ และติดทีมชาติเนเธอร์แลนด์ เข้าแข่งขันกีฬาโอลิมปิก พ.ศ. 2547 ที่ เอเธนส์ ได้เหรียญเงินประเภทหญิงเดี่ยว
อะเซลิโอ อะรันดา
อะเซลิโอ อะรันดา เกิดเมื่อ 11 ธันวาคม พ.ศ. 2485 ที่เมืองลูซอน ประเทศฟิลิปปินส์ สถิติการชก 11 ครั้ง ชนะ 4 (น็อค 3) แพ้ 7 
อะรันดาขึ้นชกมวยสากลครั้งแรกเมื่อ 23 พฤศจิกายน พ.ศ. 2506 แพ้คะแนน เตรุยะ อุตสึ ที่ ญี่ปุ่น จากนั้นขึ้นชกที่ ญี่ปุ่นอีก 2 ครั้ง ชนะ 1 แพ้ 1 ก็ได้ชิงแชมป์ OPBF รุ่นเวลเตอร์เวทที่ญี่ปุ่นเมื่อ 8 พฤษภาคม พ.ศ. 2507 ชนะน็อค โยชิโนริ ทากาฮาชิ ยก 4 ได้แชมป์มาครอง แต่พอป้องกันแชมป์ครั้งแรกก็เสียแชมป์ แพ้น็อค อภิเดช ศิษย์หิรัญ ยก 1 เมื่อ 7 มกราคม พ.ศ. 2508 หลังจากเสียแชมป์ อะรันดายังชกต่อมาอีก 4 ครั้ง ส่วนใหญ่เป็นการชกในญี่ปุ่น หลังจากที่ชกแพ้น็อค เออิจิ มารุกิ ยก 8 เมื่อ 10 มกราคม พ.ศ. 2509 อะรันดาก็แขวนนวมไป
นิวโรไฟโบรมาโตซิส
นิวโรไฟโบรมาโตซิส () เป็นกลุ่มของโรคทางพันธุกรรมที่ทำให้ผู้ป่วยมีความเสี่ยงที่จะเกิดเนื้องอกได้ง่าย โดยเฉพาะในสมอง โรคนี้ถ่ายทอดทางพันธุกรรมแบบออโตโซมลักษณะเด่น
โรคในกลุ่มนี้แบ่งออกเป็นสามประเภท แต่ละประเภทมีอาการคล้ายคลึงกัน แต่มีสาเหตุและการดำเนินโรคแตกต่างกัน จนอาจถือว่าเป็นโรคคนละโรคกันโดยสิ้นเชิง
สถานีรถไฟคาวางูจิโกะ
สถานีรถไฟคาวางูจิโกะ () เป็นสถานีรถไฟปลายทางของททางรถไฟสายฟูจิคีวโก ในจังหวัดยามานาชิ ซึ่งเป็นทางรถไฟที่นักท่องเที่ยวนิยมโดยสารเพื่อชมทัศนียภาพของภูเขาไฟฟูจิ นอกจากนี้ ยังมีแหล่งท่องเที่ยวอื่นๆตั้งอยู่ไม่ไกลจากสถานี อันได้แก่ ทะเลสาบคาวางูจิ, กระเช้าลอยฟ้าภูเขาคาชิคาชิ เป็นต้น นอกจากนี้ยังมีรถเมล์วิ่งรอบทะเลสาบด้วยระยะทาง 6.6 กิโลเมตรให้บริการที่สถานีแห่งนี้ด้วย
การเดินทางด้วยรถไฟจากสถานีโตเกียวถึงสถานีนี้ใช้เวลาราว 2-3 ชั่วโมง หรือนั่งรถบัสปรับอากาศจากสถานีรถไฟชินจูกุใช้เวลาราว 2 ชั่วโมงเศษ
การตั้งชื่อดาวเคราะห์น้อย
การตั้งชื่อดาวเคราะห์น้อยอย่างเป็นทางการ เป็นการประกอบขึ้นระหว่างตัวเลขและชื่อโดยศูนย์ดาวเคราะห์น้อย ซึ่งเป็นส่วนหนึ่งของสหพันธ์ดาราศาสตร์สากล โดยพวกมันจะถูกนำไปใช้กับดาวเคราะห์แคระ และวัตถุขนาดเล็กในระบบสุริยะ เช่น ดาวเคราะห์น้อย แต่ไม่รวมดาวหาง ชื่อจะถูกตั้งให้กับวัตถุชิ้นนั้นเมื่อทราบวงโคจรที่แน่นอนแล้ว โดยจะมีการกำหนดให้อัตโนมัติเมื่อวัตถุถูกค้นพบ
ชื่อดาวเคราะห์น้อย จะแบ่งเป็นสองส่วน คือ
ชื่อดาวเคราะห์น้อยจะมีโครงสร้าง codice_1 ตัวอย่างเช่น (90377) เซดนา หรือ (134340) พลูโต วงเล็บที่อยู่ในชื่อ บ่อยครั้งจะไม่เขียนไว้ เช่น 90377 เซดนา
สำหรับวัตถุที่ไม่จำเป็น เช่นดาวเคราะห์น้อยใกล้โลก หลักของตัวเลขอาจจะมีแค่สองหรือสามหลักก็ได้ สำหรับดางหางนั้น ศูนย์ดาวเคราะห์น้อยเป็นผู้จัดการเช่นเดียวกันแต่มีวิธีตั้งชื่อแตกต่างออกไป
คุณชายตำระเบิด
คุณชายตำระเบิด เป็นนวนิยายไทยที่ประพันธ์โดยภาคินัย สร้างเป็นละครโทรทัศน์ ผลิตโดยดีด้า วิดีโอ โปรดักชั่น ออกอากาศครั้งแรกทางสถานีโทรทัศน์สีกองทัพบกช่อง 7 ในปี พ.ศ. 2553 และนำมาออกอากาศซ้ำอีกครั้งช่วงเดือนเมษายน 2555 - มิถุนายน 2555 ทุกวันจันทร์ - วันศุกร์ เวลา 13.30 น.
วอลเลย์บอลเวิลด์ลีก 2010 รอบคัดเลือก
วอลเลย์บอลเวิลด์ลีก 2010 รอบคัดเลือก เป็นการแข่งขันเพื่อคัดเลือกทีมเข้าแข่งขันวอลเลย์บอลเวิลด์ลีก 2010 โดยจะมี 2 ทีมที่การคัดเลือกผ่านเข้าแข่งขัน จะจัดขึ้นระหว่างวันที่ 21 สิงหาคม – 19 กันยายน ค.ศ. 2009
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2: ทีมที่ชนะจะได้ 2 คะแนน ทีมที่แพ้ได้ 1 คะแนน
นิวโรไฟโบรมาโตซิส ชนิดที่ 1
โรคนิวโรไฟโบรมาโตซิส ชนิดที่ 1 () เป็นโรคพันธุกรรมอย่างหนึ่งเกิดจากการกลายพันธุ์ของยีนบนโครโมโซม 17 ที่ควบคุมการแบ่งเซลล์ ทำให้เกิดเนื้องอกขึ้นตามตำแหน่งต่างๆ ในระบบประสาทและผิวหนัง อาการอื่นๆ ที่พบได้บ่อย เช่น กระดูกสันหลังคด ความพิการทางการเรียน ความบกพร่องทางการมองเห็น และโรคลมชัก
ชื่อเดิมของ NF-1 คือ โรคฟอน ริกกลิงเฮาเซน () ตามชื่อของ Friedrich Daniel von Recklinghausen นักวิจัยผู้บันทึกโรคนี้เอาไว้เป็นครั้งแรก โรคนี้เป็นโรคที่เกิดจากความผิดปกติของยีนเดี่ยวที่ส่งผลต่อการทำงานของระบบประสาทของมนุษย์ที่พบบ่อยที่สุดโรคหนึ่ง
NF-1 เกิดจากความผิดปกติของการเจริญที่เป็นผลจากการกลายพันธุ์ในยีน neurofibromin ที่เป็นส่วนหนึ่งของ RAS pathway
ปานสีกาแฟใส่นม
ปานสีกาแฟใส่นม () เป็นปานที่พบได้แต่กำเนิดชนิดหนึ่ง ได้ชื่อนี้มาจากสีน้ำตาลอ่อนคล้ายสีกาแฟใส่นมของฝรั่งเศส ()
วอลเลย์บอลเวิลด์ลีก 2011 รอบคัดเลือก
วอลเลย์บอลเวิลด์ลีก 2011 รอบคัดเลือก เป็นการแข่งขันเพื่อคัดเลือกทีมเข้าแข่งขันวอลเลย์บอลเวิลด์ลีก 2011 โดยจะมี 2 ทีมที่การคัดเลือกผ่านเข้าแข่งขัน จะจัดขึ้นระหว่างวันที่ 6–29 สิงหาคม ค.ศ. 2010
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2: ทีมที่ชนะจะได้ 2 คะแนน ทีมที่แพ้ได้ 1 คะแนน
โรงเรียนฤทัยทิพย์
โรงเรียนฤทัยทิพย์ (อักษรย่อ: ฤ.ท. , RT) เป็นโรงเรียนเอกชน เมื่อแรกก่อตั้งเป็นโรงเรียนศึกษาสงเคราะห์ และเป็นคริสตจักรเพื่อนมัสการพระเจ้า โดยปัจจุบันเป็นโรงเรียนสหศึกษา จึงเป็นที่รู้จักของชาวเพชรบูรณ์และถูกเรียกอย่างแพร่หลายว่าเป็น "โรงเรียนกระโปรงแดง" และเป็นโรงเรียนเอกชนของจังหวัดเพชรบูรณ์ ก่อตั้งในปี พ.ศ. - ปัจจุบันมีอายุ - ปี สำนักงานเขตพื้นที่การศึกษาประถมศึกษาเพชรบูรณ์ เขต 2 สำนักงานคณะกรรมการส่งเสริมการศึกษาเอกชน กระทรวงศึกษาธิการ ปัจจุบันตั้งอยู่เลขที่7 หมู่ที่18 ตำบลบ้านกลาง อำเภอหล่มสัก จังหวัดเพชรบูรณ์ 67110 ประเทศไทย รหัสสถานศึกษา 116700018โรงเรียนฤทัยทิพย์ จังหวัดเพชรบูรณ์ ในอดีตเป็นคริสตจักรร่วมนิมิตบ้านกลาง ก่อตั้งขึ้นเมื่อปี พ.ศ. - โดยศจ.นิรุทธิ์ จันทร์ก้อน ประธานองค์กรคริสตจักรร่วมนิมิต ที่บริเวณทุ่งนา ริมถนนบ้านกลาง-ช้างตะลูด ตำบลบ้านกลาง อำเภอหล่มสัก จังหวัดเพชรบูรณ์ ซึ่งกระทรวงธรรมการ(กระทรวงศึกษาธิการในปัจจุบัน) ได้แต่งตั้งให้นาง เฉลียง รักซ้อน มาดำรงตำแหน่งครูใหญ่คนแรก ดำรงตำแหน่งตั้งแต่ พ.ศ. - ในระยะแรกเปิดสอนในระดับประถมศึกษา ต่อมาได้เริ่มเปิดสอนระดับชั้นมัธยมศึกษาตอนต้นในปี พ.ศ. - และมัธยมศึกษาตอนปลายในปี พ.ศ. - ในปี พ.ศ. - ต่อมาได้แต่งตั้งนาง สิรินทรา ศรีป้อ เป็นผู้อำนวยการคนแรก ดำรงตำแหน่งตั้งแต่ พ.ศ. –2558 ปัจจุบัน นางอัญธิญา ดำรงแดน เป็นผู้อำนวยการคนปัจจุบันชุมนุมและกิจกรรมของ โรงเรียนฤทัยทิพย์ ได้มีประวัติมายาวนาน โดยประกอบด้วย ชุมนุมมากมายที่เกิดขึ้นจากการรวมกลุ่มของเด็กนักเรียน ด้วยความสมัครใจของตัวนักเรียนเอง และเป็นต้นแบบ ของกิจกรรม ให้กับโรงเรียนอื่นๆ อีกมากมาย
เช่น ชุมนุมรากฐานการดำเนินชีวิต ชุมนุมวงดุริยางค์ ชุมนุมภาษาไทย ชุมนุมประชาสัมพันธ์ เป็นต้น
เบนซิลเบนโซเอต
เบนซิลเบนโซเอตเป็นสารประกอบอินทรีย์อย่างหนึ่ง มีสูตรเคมีเป็น CHCHOCCH สารนี้เป็นเอสเตอร์ของเบนซิลแอลกอฮอล์และกรดเบนโซอิก
เบนซิลเบนโซเอตใช้เป็นยาฆ่าแมงมุม หิด และเหา ได้
โบ๊เบ๊ (ละครโทรทัศน์)
โบ๊เบ๊ ละครโทรทัศน์ไทยออกอากาศทางช่อง 7 สร้างโดย บริษัท ดาราวิดีโอ จำกัด บทประพันธ์โดย วราภา บทโทรทัศน์โดย ภาวิต กำกับการแสดงโดย สำรวย รักชาติ
โฟนส์ ฟัน วิสเซิน
เคราร์ดึส ยาโกบึส อัลโฟนซึส "โฟนส์" ฟัน วิสเซิน (; 21 มีนาคม พ.ศ. 2476 – 7 กรกฎาคม พ.ศ. 2558) เป็นอดีตนักฟุตบอลชาวดัตช์ ผู้ที่เคยเล่นให้กับเปเอสเฟ ไอนด์โฮเฟิน และฟุตบอลทีมชาติเนเธอร์แลนด์ ในตำแหน่งกองกลาง เขาถูกพบเป็นศพในวันที่ 7 กรกฎาคม พ.ศ. 2558
ตแชสวัฟ มีวอช
ตแชสวัฟ มีวอช (, ; 30 มิถุนายน ค.ศ. 1911 – 14 สิงหาคม ค.ศ. 2004) เป็นนักเขียนและกวีชาวโปแลนด์
ตแชสวัฟ มีวอชเกิดที่หมู่บ้านแชแตย์นีแย (ปัจจุบันอยู่ในลิทัวเนีย) เมื่อปี ค.ศ. 1911 มีน้องชายชื่อ อันดแชย์ มีวอช (Andrzej Miłosz) ซึ่งต่อมาทำงานเป็นนักหนังสือพิมพ์ ช่วงสงครามโลกครั้งที่หนึ่ง ครอบครัวของมีวอชอาศัยอยู่ในรัสเซีย และย้ายไปอยู่ที่วิลนีอุส มีวอชเรียนจนจบมหาวิทยาลัยและเริ่มออกผลงานหลายอย่าง เมื่อเกิดสงครามโลกครั้งที่สอง เขาได้เข้าร่วมกับขบวนการต่อต้านนาซี หลังสงครามสิ้นสุด มีวอชทำงานเป็นทูตโปแลนด์ประจำสหรัฐอเมริกาและฝรั่งเศส แต่ต่อมาในปี ค.ศ. 1951 เขาขอลี้ภัยในฝรั่งเศสและหันไปสนับสนุนค่ายตะวันตกแทน สองปีต่อมา เขาออกหนังสือสารคดี "The Captive Mind" ซึ่งได้รับผลตอบรับเป็นอย่างดี
ปี ค.ศ. 1960 มีวอชย้ายไปอยู่ที่สหรัฐอเมริกา และทำงานเป็นศาสตราจารย์ด้านกลุ่มภาษาสลาวิกที่มหาวิทยาลัยแคลิฟอร์เนีย เบิร์กลีย์ ต่อมาในปี ค.ศ. 1978 เขาได้รับรางวัลนอยชตัดท์ (Neustadt International Prize for Literature) และในปี ค.ศ. 1980 มีวอชก็ได้รับรางวัลโนเบลสาขาวรรณกรรม
ตแชสวัฟ มีวอชเสียชีวิตที่เมืองกรากุฟ ประเทศโปแลนด์ เมื่อปี ค.ศ. 2004
ฟิลิปป์ มิสเฟลเดอร์
ฟิลิปป์ มิสเฟลเดอร์ (; 25 สิงหาคม พ.ศ. 2522 – 13 กรกฎาคม พ.ศ. 2558) เป็นนักการเมืองชาวเยอรมัน และสมาชิกของบุนเดสทัก เขาเสียชีวิตกระทันหันเมื่อวันที่ 13 กรกฎาคม พ.ศ. 2558 ด้วยอาการสิ่งหลุดอุดหลอดเลือดของปอด
เพนตาควาร์ก
เพนตาควาร์ก () เป็นอนุภาคมูลฐานสมมติ ประกอบไปด้วยควาร์ก 4 ตัวและปฏิควาร์กอีก 1 ตัว ซึ่งทำพันธะด้วยกัน เพนตาควาร์กมีจำนวนแบริออนเท่ากับ + และปฏิควาร์กเท่ากับ − ทำให้มีจำนวนแบรีออนรวมเท่ากับ 1 ดังนั้นมันจึงถูกจัดให้เป็นแบริออนประหลาด ชื่อ เพนตาควาร์ก ถูกตั้งโดย แฮร์รี เจ. ลิปคิน
ในวันที่ 13 กรกฎาคม พ.ศ. 2558 ทีมงานของเครื่องชนอนุภาคขนาดใหญ่ ประกาศการค้นพบเพนตาควาร์ก จากการสลายตัวของบอตทอมแลมป์ดาแบริออน (Λ) ผลลัพธ์ยังไม่ถูกตรวจสอบจากวิชาชีพเดียวกัน (peer review)
สาธารณรัฐเนโกรส
สาธารณรัฐเนโกรส (; ฮิลิไกนอน: ) เป็นสาธารณรัฐอายุสั้น และต่อมาเป็นเขตการบริหารที่คงอยู่ในฟิลิปปินส์ภายใต้การปกครองของสเปนและสหรัฐอเมริกา ชื่อของสาธารณรัฐนี้มาจากชื่อเกาะที่เป็นที่ตั้งคือเกาะเนโกรส
ระหว่างวันที่ 3-6 พฤศจิกายน พ.ศ. 2441 ประชาชนในเนโกรสได้ก่อการปฏิวัติต่อต้านการปกครองของสเปนที่ปกครองโดยนายพลอิซิโดร เด กัสโตร ชาวสเปนได้ยอมแพ้หลังจากที่เห็นกองกำลังติดอาวุธจำนวนมากเข้ามาในเมืองบาโกโลด กองกำลังปฏิวัตินำโดยควน อาราเนตา จากบาโก และอานิเซโต ลักซอน จากตาลิไซ ได้ใช้อาวุธปลอมทั้งปืนไรเฟิลที่ทำจากทางปาล์มและปืนใหญ่ทำจากกระบอกไม้ใหญ่ทาสีดำ ตอนบ่ายของวันที่ 6 พฤศจิกายน พ.ศ. 2441 นายพลกัสโตรได้ลงนามในข้อตกลงยอมจำนนสิ้นสุดการปกครองแบบอาณานิคมของสเปนในเนโกรสตะวันตก
ในวันที่ 27 พฤศจิกายน พ.ศ. 2441 สภาผู้แทนราษฎร () ซึ่งเป็นสภาเดี่ยวได้ประกาศจัดตั้ง "สาธารณรัฐเขตเนโกรส" () สภาผู้แทนราษฎรทำหน้าที่เป็นสภาร่างรัฐธรรมนูญด้วย
เมื่อกองทัพสหรัฐอเมริกามาถึง ประธานาธิบดีอานิเซโต ลักซอน ได้ชักธงสหรัฐและยอมรับให้กองทัพขึ้นเกาะอย่างเป็นมิตร แม้จะมีการประท้วงจากเนโกรสโอริเอนตัลในช่วงแรก สาธารณรัฐได้เข้าเป็นรัฐในอารักขาของสหรัฐอเมริกา เมื่อวันที่ 30 เมษายน พ.ศ. 2442 โดยเป็นรัฐแยกต่างหากจากส่วนอื่น ๆ ของฟิลิปปินส์ และในวันรุ่งขึ้นได้ผ่านร่างรัฐธรรมนูญ ต่อมา ในวันที่ 22 กรกฎาคม พ.ศ. 2442 ได้เปลี่ยนชื่อเป็น "สาธารณรัฐเนโกรส" แต่ในวันที่ 30 เมษายน พ.ศ. 2444 สาธารณรัฐนี้ได้สลายตัวและผนวกเข้ากับฟิลิปปินส์โดยสหรัฐอเมริกา จนกระทั่งถูกญี่ปุ่นยึดครองระหว่างสงครามโลกครั้งที่สอง
ฟุตซอลผู้พิการทางสมองชิงแชมป์โลก
การแข่งขันฟุตซอลผู้พิการทางสมองชิงแชมป์โลก () เป็นการแข่งขันฟุตซอลของผู้พิการทางสมองระหว่างประเทศที่ยิ่งใหญ่ที่สุด ภายใต้การควบคุมของคณะกรรมการกีฬาผู้พิการทางสมองสากล จัดขึ้นทุกๆ 4 ปี จัดขึ้นเป็นครั้งแรกในปี ค.ศ. 1996
ภายหลังจากการแข่งขันรอบคัดเลือกตามทวีปต่างๆ มีทีมที่เข้าแข่งขันรอบสุดท้ายทั้งสิ้น
16 ทีม ดังนี้ ทวีปเอเชีย 3 ทีม ทวีปอเมริกาใต้ 1 ทีม โอเชียเนีย 1 ทีม ทวีปยุโรป 12 ทีม และเจ้าภาพ 1 ทีม
บินยามินะ กิวอัดอะดะ
บินยามินะ กิวอัดดะ () เป็นเมืองในเขตไฮฟาของอิสราเอล  เมืองนี้เกิดจากการรวมกันระหว่างเทศบาลสองแห่งใน ค.ศ. 2003 คือ บินยามินะและกิวอัดอะดะ ข้อมูลจาก Israel Central Bureau of Statistics (CBS) รายงานจำนวนประชากร ณ สิ้น ค.ศ. 2009 ไว้ที่ 12,000 คน ก่อนการรวมกันจำนวนประชากรของบินยามินะคือ 6,600 คน
ซักซาแกนแจชึน-กอชแล
ซักซาแกนแจชึน-กอชแล () ก่อนหน้านี้รู้จักกันในชื่อ มอสตอสตัล-อาซอตือ แกนแจชึน-กอชแล เป็นทีมวอลเลย์บอลมืออาชีพในเมืองแกนแจชึน-กอชแล โดยทีมนี้เข้าแข่งขันในปลุสลีกา
มณฑลบุมทัง
มณฑลบุมทัง () เป็นหนึ่งใน 20 มณฑล ของประเทศภูฏาน มีพื้นที่รวมทั้งหมด 2,990 กม. และเมื่อปี ค.ศ. 2005 มีประชากรทั้งหมด 21,700 คน มีเมืองหลวงคือจาการ์
ราชอาณาจักรเซดัง
ราชอาณาจักรเซดัง (Kingdom of Sedang; ภาษาฝรั่งเศส: Royaume des Sedangs) เป็นเขตการปกครองที่ก่อตั้งขึ้นชั่วคราวในพุทธศตวรรษที่ 24 โดยนักผจญภัยชาวฝรั่งเศส ชาร์เลิส-มารี ดาวิด เดอ แมเรนาในดินแดนที่ปัจจุบันคือประเทศเวียดนาม
แมเรนาเคยเป็นเจ้าหน้าที่ของรัฐบาลฝรั่งเศสมาก่อนและมีประวัติน่าสงสัยว่าเคยเกี่ยวข้องกับการทุจริตได้เป็นเจ้าของที่ดินเพาะปลูกใน พ.ศ. 2431 ในอินโดจีนฝรั่งเศส ในระยะที่กษัตริย์สยามได้กล่าวอ้างสิทธิในดินแดนดังกล่าวกับฝรั่งเศส แมเรนาได้เดินทางเข้าไปยังดินแดนตอนในเพื่อไปเจรจากับหัวหน้าเผ่าท้องถิ่นต่างๆ เมื่อเขาไปถึงได้เจรจากับหัวหน้าเผ่าเพื่อจัดตั้งราชอาณาจักรภายใต้การปกครองของเขา โดยเขากล่าวอ้างว่าเผ่าเหล่านี้ไม่เคยส่งบรรณาการให้อันนัมและมีสิทธิที่จะเป็นเอกราช ราชอาณาจักรเซดังที่เขาตั้งชื่อนี้ประกอบด้วยเผ่าบะห์นาร์ เผ่าเรเงา และเผ่าเซดัง เขาได้รับเลือกให้เป็นกษัตริย์จากเผ่าเหล่านี้ ตั้งเมืองหลวงที่กนกุงหรือเปเลย อักนาที่แปลว่าเมืองใหญ่ เมื่อวันที่ 3 มิถุนายน พ.ศ. 2431
จากนั้น เขาได้ติดต่อไปยังสาธารณรัฐฝรั่งเศสที่สามเพื่อยกราชอาณาจักรนี้ให้แลกกับสิทธิผูกขาดทางการค้า และยังกล่าวว่าปรัสเซียสนใจดินแดนของเขาถ้าฝรั่งเศสไม่สนใจ เมื่อรัฐบาลฝรั่งเศสไม่ตอบสนอง เขาจึงไปติดต่ออังกฤษในฮ่องกง ต่อมาเขาเดินทางไปเบลเยียม ซึ่งใน พ.ศ. 2432 มีนักการเงินสนับสนุนเงินและอาวุธแก่เขาแลกกับสิทธิในการทำเหมืองแร่ในราชอาณาจักร การเดินทางกลับสู่ราชอาณาจักรเซดังของแมเรนาถูกขัดขวางโดยกองทัพเรือฝรั่งเศสที่ปิดล้อมท่าเรือของเวียดนาม และอาวุธของเขาถูกยึดที่สิงคโปร์
ราชอาณาจักรเซดังสิ้นสุดลงเมื่อแมเรนาเสียชีวิตลง แมเรนาได้เปลี่ยนมานับถือศาสนาอิสลามและมีภรรยาเป็นหญิงชาวพื้นเมืองหลายคน เขาเสียชีวิตอย่างมีเงื่อนงำเมื่อ 11 พฤศจิกายน พ.ศ. 2433 ที่มลายา ซึ่งมีทั้งที่กล่าวว่าเขาเสียชีวิตเพราะงูกัด ถูกวางยาพิษ หรือเพราะการต่อสู้
สาธารณรัฐบังซาโมโร
สาธารณรัฐบังซาโมโร (Bangsamoro Republik) หรือชื่อเป็นทางการว่าสหสหพันธรัฐแห่งสาธารณรัฐบังซาโมโร (United Federated States of Bangsamoro Republik; UFSBR) เป็นรัฐที่ไม่ได้รับการรับรองอายุสั้นที่แยกตัวออกมาจากฟิลิปปินส์ นูร์ มีซัวรี ประธานแนวร่วมปลดปล่อยแห่งชาติโมโร เป็นผู้ประกาศเอกราชของบังซาโมโรเมื่อ 27 กรกฎาคม พ.ศ. 2556 ที่ตาลิเปา ซูลู และประกาศให้เมืองหลวงอยู่ที่ดาเวา ซิตี ตามคำประกาศของมีซัวรี เขตการปกครองประกอบด้วยเกาะบาสิลัน มินดาเนา ปาลาวัน ซูลูและตาวี-ตาวี และรวมถึงรัฐซาราวะก์และซาบะฮ์ของมาเลเซียด้วย
การประกาศเอกราชนี้ อาศัยความตามมติสมัชชาใหญ่ของสหประชาชาติ 1514 เมื่อ พ.ศ. 2503 ที่ต้องการให้เอกราชแก่อาณานิคมทั้งหมด ร่วมกับวิกฤตืเมืองซัมบัวงา แนวร่วมปลดปล่อยแห่งชาติโมโรนี้เป็นผู้สังเกตการณ์ขององค์กรความร่วมมืออิสลาม ในวันที่ 28 กันยายน พ.ศ. 2556 เมื่อพ่ายแพ้รัฐบาลฟิลิปปินส์ในเมืองซัมบัวงา การควบคุมดินแดนในสาธารณรัฐบังซาโมโรอ่อนแอลง แต่ไม่ยอมยกเลิกการประกาศเอกราช
คำว่าบังซาโมโร เป็นคำในกลุ่มภาษามลาโย-โพลีเนเซีย โดยบังซาหมายถึงชาติหรือประชาชน ส่วนคำว่าโมโรเป็นภาษาสเปน มาจากคำว่ามัวร์ ซึ่งเป็นมุสลิม
ในราวพุทธศตวรรษที่ 18 มุสลิมจากอ่าวเปอร์เซียได้เดินทางมาเผยแพร่ศาสนาอิสลามในเกาะตาวี-ตาวี การค้ากับมาเลเซียและอินโดนีเซียทำให้ศาสนาอิสลามมั่นคงในฟิลิปปินส์ภาคใต้ ใน พ.ศ. 2000 มีการจัดตั้งรัฐสุลต่านในบัวยัน มากินดาเนา และซูลู จนกระทั่งถูกผนวกโดยสหรัฐอเมริกาใน พ.ศ. 2441 บริเวณที่เป็นสาธารณรัฐบังซาโมโรมีสถานะเป็นจังหวัดโมโรในสมัยที่ปกครองโดยสหรัฐ ก่อนจะเป็นภาคมินดาเนาและซูลู สาธารณรัฐบังซาโมโรได้ประกาศเอกราชครั้งแรกเมื่อ 28 เมษายน พ.ศ. 2517 สองเดือนหลังการล้มเมืองโกโลในซูลู จนกระทั่งมาเกิดวิกฤติในเมืองซัมบัวงา แนวร่วมปลดปล่อยแห่งชาติโมโรจึงประกาศเอกราชอีกหลังจากที่ควบคุมบริเวณเมืองซัมบัวงันไว้ได้โดยพฤตินัย
เจ้าพระยาสุรบดินทรสุรินทรฦๅชัย (พร จารุจินดา)
มหาอำมาตย์ตรี มหาเสวกโท เจ้าพระยาสุรบดินทรสุรินทรฦๅชัย นามเดิม พร เป็นขุนนางชาวสยาม ได้ดำรงตำแหน่งสำคัญ เช่น สมุหเทศาภิบาลมณฑลพิษณุโลก อุปราชมณฑลพายัพ องคมนตรี และได้รับพระราชทานนามสกุลจารุจินดา
เจ้าพระยาสุรบดินทรสุรินทรฦๅชัย มีนามเดิมว่าพร เป็นบุตรพระยาเพชรพิไชย (ทองจีน) และคุณหญิงเย็น เพชรพิไชย (สกุลเดิม:เกตุทัต) เกิดเมื่อวันพุธ แรม 7 ค่ำ เดือน 12 ปีกุน ตรงกับวันที่ 2 ธันวาคม พ.ศ. 2406
เมื่ออายุ 11 ปี ได้เข้าศึกษาที่โรงเรียนพระบรมมหาราชวังและที่โรงเรียนสวนนันทอุทยาน เมื่อจบการศึกษาแล้วจึงถวายตัวเป็นมหาดเล็กในรัชสมัยพระบาทสมเด็จพระจุลจอมเกล้าเจ้าอยู่หัว ได้รับบรรดาศักดิ์เป็นลำดับ คือ เป็น"นายรองฉัน" แล้วเป็น"จ่าห้าวยุทธการ" แล้วเลื่อนเป็น"พระศิริไอสวรรย์" จนวันที่ 2 มกราคม ร.ศ. 116 จึงได้เลื่อนเป็น"พระยาอุไทยมนตรี" ผู้ว่าราชการเมืองปราจีนบุรี ถือศักดินา 3,000
วันที่ 15 กรกฎาคม ร.ศ. 131 ได้รับพระราชทานสัญญาบัตรเป็น "พระยาสุรบดินทร์สุรินทรฦๅชัย อภัยพิริยพาหะ" ตำแหน่งข้าหลวงเทศาภิบาล สำเร็จราชการมณฑลพิศณุโลก ถือศักดินา 10,000
วันที่ 4 เมษายน พ.ศ. 2458 พระบาทสมเด็จพระมงกุฎเกล้าเจ้าอยู่หัว โปรดเกล้าฯ ตั้งเป็นองคมนตรี
วันพุธที่ 11 พฤศจิกายน พ.ศ. 2468 เลื่อนบรรดาศักดิ์เป็น "เจ้าพระยาสุรบดินทรสุรินทรฦๅชัย พายัพไผทนรพิทักษ์ จงรักษ์รามนฤนาถ ประศาสนนัยนิติธารี ศรีจารุจินดากุลวงศ์ ธำรงสัตย์มัทวสมาจาร ตรัยรัตนวิศาลสรณธาดา อภัยพิริยบรากรมพาหุ" ดำรงศักดินา 10,000
เจ้าพระยาสุรบดินทรสุรินทรฦๅชัย ถึงแก่อสัญกรรมเมื่อวันที่ 17 สิงหาคม พ.ศ. 2498 ได้รับพระราชทานเพลิงศพเมื่อวันที่ 13 ตุลาคม พ.ศ. 2498 ณ วัดเทพศิรินทราวาส
เจ้าพระยาสุรบดินทรสุรินทรฦาไชย มีภรรยา 4 คน ได้แก่
นูร์ มูฮัมหมัด ตะรากี
นูร์ มูฮัมหมัด ตะรากี (; , 15 กรกฎาคม ค.ศ. 1917 – 14 กันยายน ค.ศ. 1979) เป็นนักการเมืองชาวอัฟกานิสถาน เป็นผู้นำสาธารณรัฐประชาธิปไตยอัฟกานิสถานคนแรก (ค.ศ. 1978–1979)
นูร์ มูฮัมหมัด ตะรากีเกิดในจังหวัดกัซนี เมื่อ ค.ศ. 1917 พออายุได้ 15 ปี เขาก็ไปทำงานที่เมืองบอมเบย์ และได้พบกับสมาชิกพรรคคอมมิวนิสต์แห่งอินเดียหลายคน ต่อมาตะรากีทำงานที่กระทรวงการคลัง และเขียนหนังสือที่มีเนื้อหาเกี่ยวกับสังคมนิยมหลายเล่ม จนรัฐบาลโซเวียตขนานนามเขาว่าเป็น "แมกซิม กอร์กีแห่งอัฟกานิสถาน" ต่อมาในปี ค.ศ. 1952 ตะรากีถูกส่งไปทำงานที่สถานทูตอัฟกานิสถานในสหรัฐอเมริกา แต่การวิพากษ์วิจารณ์การปกครองของพระเจ้าโมฮัมหมัด ซาฮีร์ ชาห์ ทำให้เขาถูกไล่ออกจากงาน ทำให้ในปี ค.ศ. 1965 ตะรากีก่อตั้งพรรคประชาธิปไตยประชาชนอัฟกานิสถาน และขึ้นเป็นเลขาธิการพรรค ได้สนับสนุนแนวคิดให้อัฟกานิสถานเป็นรัฐตามลัทธิเลนิน จนกระทั่งปี ค.ศ. 1978 ผู้นำฝ่ายซ้ายคนหนึ่งของพรรคถูกลอบสังหาร ตัวตะรากีเองและสมาชิกคนอื่น ๆ ถูกกักบริเวณ ทำให้เกิดการลุกฮือ หลังรัฐบาลในขณะนั้นถูกโค่นล้ม ตะรากีก็ขึ้นเป็นประธานสภาการปฏิวัติ มีอำนาจเทียบเท่าประธานาธิบดีและนายกรัฐมนตรี และเปลี่ยนชื่อประเทศเป็น "สาธารณรัฐประชาธิปไตยอัฟกานิสถาน" การปกครองด้วยระบอบคอมมิวนิสต์ทำให้ประชาชนไม่พอใจและเกิดการก่อการกำเริบ รวมถึงความขัดแย้งกับฮะฟีซอลลาห์ อะมีน ทำให้ตะรากีถูกสังหารในปี ค.ศ. 1979
จิ้งจอกสายฟ้า
จิ้งจอกสายฟ้า (Airwolf) เป็นภาพยนต์ซีรีส์โทรทัศน์ของอเมริกาที่ออกอากาศฉายตั้งแต่ปี 1984 จนถึงปี 1987 เป็นเรื่องราวเกี่ยวกับโครงการพัฒนาสร้างเฮลิคอปเตอร์ทางทหารด้วยเทคโนโลยีชั้นสูงของรัฐบาลสหรัฐอเมริกา, ภายใต้รหัสชื่อ Airwolf, และเหล่าบรรดาทีมนักบินลูกเรือที่พวกเขาได้ทำการปฏิบัติภารกิจต่าง ๆ ที่เกี่ยวข้องกับการจารกรรมทางการทหารเป็นจำนวนมากมายที่มีรูปแบบที่กำลังอยู่ในช่วงของสงครามเย็นขณะนั้น
เป็นผลงานการแสดงที่ถูกสร้างขึ้นโดย โดนัลด์ พี. เบลลิซาริโอ (Donald P. Bellisario) นำโดยสามดาราชั้นนำแห่งปี ได้แก่ แจน ไมเคิล วินเซนต์ (Jan-Michael Vincent), เออเนสท์ บอร์กไนน์ (Ernest Borgnine), และ อเล็กซ์ คอร์ด (Alex Cord)
เป็นซีรีส์ฝรั่งที่โด่งดังในบ้านเราอีกเรื่องหนึ่ง โดยได้เคยนำมาออกอากาศฉายในทีวีบ้านเราโดยสถานีโทรทัศน์ไทยทีวีสีช่อง 3 โดยทีมนักพากษ์เสียงเป็นภาษาไทยในชื่อว่า "อินทรี" แอร์วูลฟ์ ( Airwolf ) หรือที่สมัยฉายทางช่อง 3 ตั้งชื่อว่า " จิ้งจอกสายฟ้า " คือ เฮลิคอปเตอร์ผสมผสานกับเครื่องบินเจ็ท โดยมีรูปแบบมาจาก ปลาโลมา นอกเหนือจากความเร็วสูงแล้ว ติดอาวุธสารพัดไม่ว่าจะเป็น ปืนกล หรือ จรวดมิซายส์ ว่ากันว่า แอร์วูลฟ์ เพียงลำเดียว สามารถถล่มเมืองทั้งเมืองให้ย่อยยับได้ในชั่วพริบตา
แม่แตงร่มใบ
แม่แตงร่มใบ เป็นละครโทรทัศน์ของทางไทยทีวีสีช่อง 3 เป็นละครแนวคอมเมดี้ ดราม่า ออกอากาศทุกวันจันทร์ - ศุกร์ เริ่ม 25 กุมภาพันธ์ 2555 เป็นต้นไป เวลา 18.30 - 20.00 น. ก่อนข่าวในพระราชสำนัก นำแสดงโดย ณัฏฐพัชร วิพัธครตระกูล จินตหรา สุขพัฒน์
คุนิโอะย้อนยุค
คุนิโอะย้อนยุคหรือเรียกแบบญี่ปุ่นว่า ดาวน์ตาวน์สเปชารึ คุนิโอะคุงโนะจิดะอิเงคิดะโยะโซอิชูโก (;) โดนสร้างต่อจากรีฟเวอร์ ซิตี้ แรนซัม รุ่นแฟมิคอมซึ่งมีการพัฒนามากกว่า เช่น เรื่องความเจ็บปวด มันจะแสดงเมื่อตัวละครโดนต่อยหรือเตะเป็นตัวเลข และจะมีระบบพวกพ้องอัตโนมัติ (ในกรณีที่เล่นคนเดียว)
อาจารย์ของคุนิโอะ บุนโซ (;) ได้ล้มป่วยเพราะติดโรคลึกลับมา และคุนิโอะต้องหายากานโพเพื่อรักษาเขา อย่างไรก็ตามเขาก็ต้องไปหามันให้ได้
"ขื่อที่วงเล็บเอาไว้คือชื่อดั้งเดิมของตัวละครนั้นๆ หากไม่มีหมายความว่าตัวละครนั้นจะไม่เคยปรากฏในเกมแฟรนไชส์คุนิโอะเกมไหนนอกจากเกมนี้เลย"
คุนิมะสะ () เป็นลูกศิษย์ของบุนโซ เขามาเยี่ยมอาจารย์ของเขาที่ป่วยพร้อมกับสึรุมะสึและได้รับภารกิจจากบุนโซให้หาหมอที่มีกานโพเพื่อที่จะรักษาอาจารย์ของเขา
สึรุมะสึ (） เป็นลูกศิษย์ของบุนโซ และ น้องชายของคุนิมะสะ เขามาเยี่ยมอาจารย์ของเขาพร้อมกับคุนิมาสะ
โอะโกะโตะ () ลูกสาวของบุนโซ เธอเป็นเจ้าสาวของอะซะจิโร่ เธอได้แนะนำตัวอะซะจิโร่ให้คุนิมะสะ และ สึรุมะสึ อะซะจิโร่ก็อ้างว่าตัวเองเป็นเจ้าบ่าวของโอะโกะโตะทันที แต่เมื่อคุนิมะสะ และ สึรุมะสึได้เยี่ยมบุนโซแล้ว เธอก็โดนลักพาตัวไป 
บุนโซ () อาจารย์ของคุนิมะสะ และ สึรุมะสึ และ เป็นพ่อของโอะโกะโตะ เขาโดนสาปโดยโทะระโซ จึงทำให้เขาล้มป่วยลง และ เมื่อคุนิมะสะ และ สึรุมะสึ มาเขาก็สั่งให้ทั้งสองหาหมอกานโพ
ซังคิจิ () เป็นลูกน้องของบุนโซ เขาจะเฝ้าบ้านบุนโซไว้ตลอดเวลา แต่ว่าเขาไม่สามารถจะปกป้องโอะโกะโตะจากการลักพาตัวได้ เขาจึงรีบไปเตือนคุนิมะสะทันที
อะซะจิโร่ () เป็นคนที่อ้างตัวเองว่าเป็นเจ้าบ่าวของโอะโกะโตะ และบอกให้คุนิมะสะ และ สึรุมะสึ ไม่ให้ยุ่งกับตัวโอะโกะโตะ ซึ่งคุนิมะสะ ไม่ได้สนใจกับบุคคลนี้มากนักเมื่อเขาเจอครั้งแรก
ริคิโกโร่ ()
ชูคิจิ () คนที่น่าสงสัยที่ได้ตื๊อคุนิมะสะ และ เขาได้ขอคุนิมะสะเป็นคู่หูการหากานโพด้วย
โทะระโซ () เป็นหัวหน้าใหญ่ที่มีเป้าหมายหลักคือกาครอบงำญี่ปุ่น ด้วยนิสัยที่เลวทรามของเขา
กินปะจิ () คนที่ไม่เคยมีความแข็งแกร่งในตัวแต่ด้วยขี้เหนียวหนืดของเขา เขาสามารถลุกมาสู้คุนิมะสะได้เป็นประจำ และเขาก็จะโดนอัดและโดนเอาเงินไปทุกครั้ง
กลึบบรึคเคอ กาเฟ
ราชสมาคมฟุตบอลคลับบรูช () หรือรู้จักกันในชื่อว่า กลึบบรึคเคอ กาเฟ () เป็นสโมสรฟุตบอลที่ตั้งอยู่ในนครบรูช ประเทศเบลเยียม ก่อตั้งขึ้นเมื่อวันที่ 13 พฤศจิกายน พ.ศ. 2434 และมีสนามเหย้าคือสนามกีฬายัน ไบรเดิล เป็นหนึ่งในสามของสโมสรฟุตบอลใหญ่ในเบลเยียม (อีก 2 สโมสรคืออันเดอร์เลคต์และสตองดาร์ด ลีแอช)
ท่าอากาศยานอะมะมิ
ท่าอากาศยานอะมะมิ ( ) เป็นท่าอากาศยานตั้งอยู่ทางทิศตะวันออกของเมืองอะมะมิ บนอะมะมิโอชิมะ (เกาะอะมะมิ) จังหวัดคะโงะชิมะ ประเทศญี่ปุ่น
โจวีเนซซา
โจวีเนซซา (, "วัยหนุ่มสาว") เป็นเพลงประจำพรรคฟาสซิสต์อิตาลี, เผด็จการสังคมนิยม, และมีสถานะเป็นเพลงชาติอิตาลี ระหว่าง ค.ศ. 1924 และ ค.ศ. 1943. โดยร้องต่อจากเพลงมาร์ชาเรอาเลดอร์ดีนันซา มีสถานะเป็น เพลงสรรเสริญพระบารมี ซึ่งมีชื่อเรียกอย่างเป็นทางการ"โดยพฤตินัย"ว่า "เพลงสรรเสริญมาตุภูมิ" ("Inno della Patria"), ในรัชสมัยของพระเจ้าวิกเตอร์ เอ็มมานูเอลที่ 3—ภายใต้วิกฤตการณ์ทางการเมืองระหว่างราชวงศ์ซาวอยกับเบนิโต มุสโสลินี ต่อมาเพลงดังกล่าวได้มีการรับรองในฐานะเพลงชาติสาธารณรัฐสังคมนิยมอิตาลี
เนื้อร้องในท่อนนี้คือ. ""E per Benito Mussolini / Eja eja alalà / E per la nostra Patria bella / Eja eja alalà"" ไม่มีการขับร้องในท่อนดังกล่าว ยกเว้นในงานรัฐพิธี หรือ พิธีทางหาร จะมีการขับร้องในท่อนดังกล่าว.
อินเตอร์เนชันแนลแชมเปียนส์คัพ ฤดูกาล 2015
อินเตอร์เนชั่นแนลแชมเปียนส์คัพ ฤดูกาล 2015 () (หรือ ไอซีซี) เป็นการแข่งขันฟุตบอลกระชับมิตร ฤดูกาลที่ 3
----
----ผลการแข่งขันของทีมที่มาจากสหรัฐอเมริกาในเมเจอร์ลีกซอกเกอร์ ฤดูกาล 2015
----
แจกกิดลิตเทิลพิลล์
แจกกิดลิตเทิลพิลล์ () เป็นสตูดิโออัลบั้มที่สามและเป็นอัลบั้มที่ออกขายทั่วโลกอัลบั้มแรกของนักร้องชาวแคนาดา อลานิส มอริสเซตต์ ออกจำหน่ายวันที่ 13 มิถุนายน ค.ศ. 1995 โดยสังกัดแมเวอริกเรเคิดส์ เป็นอัลบั้มแรกหลังจากพักงานนานสามปี และแยกตัวออกจากสังกัดเอ็มซีเอเรเคิดส์ "แจกด์ลิตเทิลพิลล์" เขียนเพลงโดยเกล็น บัลลาร์ด ซึ่งแนะนำมอริสเซตต์ให้รู้จักกับแนวดนตรีป็อป อัลบั้มผลิตซิงเกิลที่ประสบความสำเร็จถึง 6 เพลง ได้แก่ "ยูออตตาโนว์" "ไอรอนิก" "ยูเลิร์น" "แฮนด์อินมายพ็อกเก็ต" และ "เฮดโอเวอร์ฟีต"
ฟุตบอลทีมชาติมาลี
ฟุตบอลทีมชาติมาลี เป็นทีมฟุตบอลตัวแทนของสาธารณรัฐมาลี ในการแข่งขันระดับชาติ อยู่ภายใต้การบริหารงานของสหพันธ์ฟุตบอลมาลี และเป็นสมาชิกของสมาพันธ์ฟุตบอลแห่งแอฟริกา (CAF) และฟีฟ่า
ถึงแม้ว่าทีมชาติมาลียังไม่เคยผ่านเข้าไปเล่นในฟุตบอลโลกรอบสุดท้าย แต่เคยผ่านเข้าไปแข่งขันในกีฬาโอลิมปิก 1 ครั้ง ในโอลิมปิก 2004 ที่กรุงเอเธนส์,ประเทศกรีซ โดยผ่านเข้าถึงรอบ 8 ทีมสุดท้าย ส่วนผลงานระดับทวีปเคยแข่งขันในรายการแอฟริกันเนชันส์คัพ 8 สมัย และสามารถคว้าตำแหน่งรองชนะเลิศได้ในปี 1972 ที่ประเทศแคเมอรูน
โดยในการแข่งขันฟุตบอลโลก 2018 รอบคัดเลือก โซนแอฟริกา รอบ 2 ทีมชาติมาลีจะพบกับบอตสวานา
ผู้เล่นทีมชาติที่ใช้ในการแข่งขันแอฟริกาคัพออฟเนชันส์ 2017 รอบคัดเลือก พบกับทีมชาติเซาท์ซูดาน วันที่ 13 มิถุนายน 2015
"สถิติลงสนามและจำนวนประตูนับถึงวันที่ 13 มิถุนายน 2015 หลังจบการแข่งขันกับเซาท์ซูดาน (มาลีชนะ 2-0)"
อัสแซตซอแรซอเวียแชชุฟ
อัสแซตซอแรซอเวียแชชุฟ () เป็นทีมวอลเลย์บอลมืออาชีพในเมืองแชชุฟ โดยทีมนี้เข้าแข่งขันในปลุสลีกา สโมสรนี้สามารถคว้าแชมป์โปลิชแชมเปียนชิพได้ทั้งหมด 7 สมัย และโปลิชคัพ 3 สมัย สโมสรมีการเปลี่ยนชื่อในตั้งแต่ฤดูกาล 2006/07 จนถึงปัจจุบัน
ไทเลอร์ แบล็กคิตต์
ไทเลอร์ นาธาน แบล็กคิตต์ (, เกิด 2 เมษายน ค.ศ. 1994) เป็นนักฟุตบอลชาวอังกฤษ ในตำแหน่งเลฟ์แบ็ก และ เซ็นเตอร์แบ็ก ปัจจุบันเล่นให้กับ เรดิง โดยย้ายทีมมาจาก แมนเชสเตอร์ยูไนเต็ด ซึ่งเขาได้เคยเข้าร่วมกับ สโมสรเยาวชนแมนเชสเตอร์ยูไนเต็ด ในปี ค.ศ. 2012
อังเดรอัส เปเรย์รา
อังเดรอัส อูกู โอเอลเกบาอุง เปเรย์รา (; เกิดวันที่ 1 มกราคม ค.ศ. 1996) เป็นนักฟุตบอลชาวบราซิล เล่นในตำแหน่งกองกลางให้กับ แมนเชสเตอร์ยูไนเต็ด เกิดในเมืองดึฟเฟิล ประเทศเบลเยียม โดยเขาเริ่มเล่นฟุตบอลอาชีพให้กับโลมเมิลยูไนเต็ด จนเข้าร่วมกับสโมสรเปเอสเฟ ไอนด์โฮเฟิน ในอายุ 9 ขวบ ก่อนที่จะเซ็นสัญญากับแมนเชสเตอร์ยูไนเต็ดในเดือนพฤศจิกายน ค.ศ. 2011 และเล่นให้กับทีมชาติเบลเยียม (ประเทศที่เกิด) และบราซิล (บ้านเกิดของบิดา) เปเรย์รานับเป็นนักเตะคนแรกที่เกิดนอกประเทศบราซิล แต่ได้ติดทีมชาติบราซิลชุดใหญ่เป็นคนแรกในรอบกว่า 100 ปี